Aaraai baarakee thaa abadhah dhemi onna ehcheh noon, nimidhaan...\nއާރާއި ބާރަކީ ތާއަަބަދަށް ދެމި އޮންނަ އެއްޗެއް ނޫން، ނިމިދާން ނަގާނީ ހިނދުކޮޅެއް!\nއާރާއި ބާރު ޖަމާކޮށް އުޅުނު މީހުން ނެތިކުރެއްވި ގޮތުން އިބްރަތް ހާސިލްކުރޭ\nދުނިޔޭގެ ދަންފަޅި ހަމަކޮށް ދާންޖެހޭއިރު އެއްކުރިހާ މުދަލެއްގެ ބޭނުމެއް ނެތް\nނުފޫޒުތަކާއި، ވަޒީފާއަށް ވުރެ މާދަމާއަށް އިސްކަންދޭންޖެހޭ\nކ. މާލެ | 22 ޖުލައި 2017 | ހޮނިހިރު 07:22 | 7,572\nދިވެހިރާއްޖޭގެ ސުޕްރީމް ކޯޓް - މުހައްމަދު ޝަރުހާން\nއާރާއި ބާރާއެކީ މި ބިންމަތީގައި ފައިޖަހައި ފުމެ އުޅުނު އެތައް ބައެއްގެ ވާހަކަ ކީރިތި ގުރުއާނާއި ތާރީޚީ ފަތްފުތްތަކުން ފެންނާން އެބަހުއްޓެވެ. ވިސްނާ ފިކުރުކުރާ ބަޔަކު އޭގެން އިބްރަތްތަކެއް ހާސިލްކުރޭތޯއެވެ. ފިރުއައުނާއި ހާމާނާއި ގާރޫނާއި، ނަމްރޫދާއި، ފީލް ބާގައިގެ މީހުންނާއި، ހިޓްލަރާއި މިހެން ގޮސް އެތައް ބައިވަރު ބައެކެވެ. ތިބާ މި ބިންމަތީގައި ބޮޑާވެ ކިބުރުވެރިކަން ދައްކައި އުޅޭއިރު އެމީހުންނާ މެދު ކަންތައް ވީގޮތާ މެދު ފިކުރުވެސް ކޮށްނުލަނީ ތޯއެވެ؟ އުސް ތަޚުތުތަކުގައި ތިބެ، މީސްތަކުން މައްޗަށް އަނިޔާވެރިވަމުން ދިޔަ އެ މީހުން މިއަދު ކޮބައިތޯ އެވެ؟ އެ މީހުން އެއްކުރިހާ މުދަލާއި ފައިސާ މިއަދު ކޮބައިތޯ އެވެ؟ ދުނިޔޭގެ މި ވަގުތީ ދަންފަޅި ނިންމާލުމަށް ފަހު ދާއިމީ ދުނިޔެއަށް ދާންޖެހުނު އިރު، އެ މީހުންނަށް އެ މުދަލާއި ފައިސާ ގެންދެވުނުތޯ އެވެ؟ ބޮޑާކަމާއި ކިބުރުވެރިކަން އިސްކުރުމުގެ ކުރިން ހަމަ އެންމެ ފަހަރަކަށް ނަމަވެސް ތިބާ ފިކުރުކޮށްބަލާށެވެ.\nވެރިކަމަކީ އޭގެ ރަހަ ކަރު ބުޑުގައި ލައިފިނަމަ ސަލާމަތް ނުވެވަރުގެ މަސްތެކޭ ޅެން ވެރިއަކު ބުނެފައިވެ އެވެ. ސަބަބަކީ ވެރިކަމުގެ އާރާއި ބާރާއި ލައްޒަތް ދެމެހެއްޓުމަށް އަނބިދަރިންނާއި، އެއްބަނޑުއެއްބަފާ މީހުންގެ ގަޔަށް އަތްލައި، އެ މީހުން މަރާފައި ހުރިކަން ދުނިޔޭގެ ތާރީޚުން ފެންނާން އޮތީމަ އެވެ. މީސްތަކުން މައްޗަށް އަނިޔާވެރިވެ، ހައްގާއި ބާތިލް އޮޅުވައި އަގީދާ ދޫކޮށްލާފައި ވެސް އެބަހުއްޓެވެ. އަނިޔާވެރިކަމާއެކު ދުނިޔެ މަތީގައި އުޅުނު މިފަދަ މީހުންގެ ވާހަކަ ދައްކާއިރު އަބަދުވެސް ފަށަންޖެހެނީ މިސްރުގެ ފިރުއައުނާ ހިސާބުންނެވެ. ބަނީ އިސްރާއިލްގެ ދަރިން ކަތިލައި، އެމީހުންގެ މައްޗަށް ގޮށްމުށުގެ ބާރުގައި ވެރިކަން ކުރަމުން ދިޔަ ފިރުއައުނާއި އޭނާގެ އައުވާނެއްގެ ގޮތުގައި އުޅުނު ހާމާނު ނިމިދިޔަ ގޮތަކީ މުޅި އިންސާނިއްޔަތަށް އޮތް މިސާލެކެވެ.\nމޫސާ އަލައިހިއްސަލާމް އެކަލޭގެފާނަށް ބާވައިލެއްވި ރިސާލަތައިގެން ފިރުއައުނާއި އޭނާގެ މީސްތަކުންގެ ގާތަށް ވަޑައިގަތްހިނދު އެބައިމީހުން ބުނިކަމުގައި ވަނީ: “މިއީ މޮޔައެކެވެ. ސިހުރުވެރިއެކެވެ. އަދި ފަސާދަކުރާ މީހެކޭ އެވެ". ފިރުއައުނާއި މިސްރުގެ މީސްތަކުން އީމާން ނުވެ ބޮޑާވެގަތް ހިނދު މާތް ﷲ މޫސާގެފާނަށް އެންގެވީ "… ކަލޭގެފާނު ތިމަން ރަސްކަލާނގެ އަޅުންނާއިގެން ރޭގަނޑު ހިންގަވައިވަޑައިގަންނަވާށެވެ! ހަމަކަށަވަރުން، ތިޔަބައިމީހުންގެ ފަހަތުން ބަޔަކު ދާނެތެވެ. (އެބަހީ: ތިޔަބައިމީހުންގެ ފަހަތުން، ފިރުޢައުނާއި އޭނާގެ ލަޝްކަރު ދާނެތެވެ.)".\nފިރުއައުނު މޫސާގެފާނާއި ބަނީ އިސްރާޢީލުންގެ މަގަށް ހުރަސް އެޅުމަށް ގޮސް އަރާހަމަކުރީ މިސްރުގެ ސީނާ ނަމަކަށް ކިޔުނު ސަހަރާގެ ތެރެއިންނެވެ. މިހާރު ކިޔާގޮތަށްނަމަ އެ ހިސާބުގައިވާ ގަލްފް އޮފް ޢަޤަބާ އާއި ވީ ފަރާތު ކަނޑުގެ އައްސޭރިންނެވެ. ދެން ކަންތައް ވެގެންދިޔަ ގޮތް ކީރިތި ގުރުއާނުގައި ވަނީ ބަޔާންކޮށްދީފަ އެވެ.\n"ފަހެ ތިމަން ރަސްކަލާނގެ މޫސާގެފާނަށް ވަޙީކުރެއްވީމެވެ. ކަލޭގެފާނުގެ އަސާކޮޅުން ކަނޑުގައި ޖައްސަވާށެވެ! ދެން (މޫސާގެފާނު ޖެއްސެވުމުން، ބާރަ ބަޔަށް) އެ ކަނޑު އިރައިގެން ހިނގައްޖެ އެވެ. އެއިން ކޮންމެ ބައެއް ބޮޑު ފަރުބަދައެއް ފަދައިންވިއެވެ. ތިމަން ރަސްކަލާނގެ އަނެއްބައިމީހުން ( އެބަހީ: ފިރުޢައުނާއި އޭނާގެ ޤައުމުގެ މީހުން) އެތަނަށް ކައިރިކުރެއްވީމެވެ. އަދި ތިމަން ރަސްކަލާނގެ މުސާގެފާނާއި، އެކަލޭގެފާނުގެ އަރިހުގައިވާ މީހުންގެ އެންމެން (ޣަރަޤުން) ސަލާމަތްކުރެއްވީމެވެ. ދެން ތިމަން ރަސްކަލާނގެ އެހެންމީހުން (އެބަހީ: ކާފަރުން) ޣަރަޤުކުރެއްވީމެވެ.”\nމިފަދަ އެހެން މީހަކަށް ބަލާލާނަމެވެ. މި ދުނިޔެމަތީގައި އެންމެ ބާރުވެރިކަމާއެކު ވެރިކަން ކުރި މީހުންގެ ތެރެއިން އެކަކަކީ ބާބިލުގެ ރަސްގެފާނު ނަމްރޫދު އެވެ. ވަރަށް ދިގު މުއްދަތަކަށް ނަމްރޫދުގެ ވެރިކަން ދިގުދެމިގެންދިޔަ އެވެ. އެކަމުގެ ސަބަބުން އޭނާގެ ބޮޑާކަމާއި ޖައްބާރުކަމާއި، ކިބުރުވެރިކަން އިތުރުވަމުން ގޮސް އިންތިހާ ދަރަޖައަށް ދިޔަ އެވެ. ދުނިޔެ ފަސާދަކޮށް، ބިންމަތީގައި ބަޣާވާތްކޮށް، މީސްތަކުން ނިކަމެތިކޮށް ބޭއިންސާފާއި އަނިޔާވެރިކަން އާންމުކުރި އެވެ. އޭނާގެ ނުބައިކަމާއި ނުލަފާކަން އިންތިހާއަށް ގޮސްފައިވަނިކޮށް، ތެދުމަގަށް އެނބުރި އައުމަށް އިބްރާހިމްގެފާނު ގޮވާލެއްވި އެވެ. މާތްﷲ އަށް ޝަރީކަ ނުކުރުމަށާއި އެކަލާނގެ ނޫން އެހެން ފަރާތަކަށް އަޅުކަން ނުކުރުމަށް ގޮވާލެއްވި އެވެ.\nއެ ހިނދު ނަމްރޫދު ބުނީ "ޚާލިގުވަންތަ ރަސްކަލާނގެ އަކީ ތިމަންނާއޭ" އެވެ. އިބްރާހިމްގެފާނު ވިދާޅުވި އެވެ. "ދިރުއްވައި މަރުގަންނަވަނީ، ތިމަންކަލޭގެފާނުގެ ވެރިރަސްކަލާނގެ އެވެ." ޖަވާބުގައި ނަމްރޫދު ބުނީ "އަހުރެން ވެސް ދިރުވައި މަރަމެވެ."\nނަމްރޫދު އެހެން ބުނުމަށް ފަހު ދެ މީހަކު އެތަނަށް ގެނެސް އެކަކު މެރުމަށް ފަހު އަނެކަކަށް މައާފްދީ ދޫކޮށްލި އެވެ. އޭނާގެ ބޭނުމަކަށްވީ މީހުން މަރައި، ދިރުވުމުގެ ބާރު އޭނާއަށް ލިބިފައިވާކަން ދެއްކުމެވެ. މިފަދަ ޖައްބާރު، އަނިޔާވެރި ވެރިއެއްގެ ނިމުން އައީ ކުޑަކުޑަ ސޫތްޕެއް މެދުވެރިކޮށެވެ. ހަނގުރާމައިގެ މައިދާނުގައި ނަމްރޫދުގެ ލަޝްކަރުގެ މައްޗަށް ބިޔަ ވިލާގަނޑެއް ފަދަ ކުދިކުދި ސޫފިތަކެއް މާތްﷲ ފޮނުއްވެވި އެވެ. އެ ކުދިކުދި ސޫފިތައް ނަމްރޫދުގެ ލަޝްކަރުގެ ސިފައިންގެ ލޭ ބޮއެ، އެމީހުން ހަށިތައް ކައި، މުޅިން އަވަދިކޮށްލި އެވެ. އެ ކަންތައް ނިމުނު އިރު، ނަމްރޫދުގެ ބިޔަ ލަޝްކަރުގެ ކަށިތައް ނޫނީ ނެތެވެ. އެތަނުން ސޫތްޕެއް ނަމްރޫދުގެ ނޭފަތުން ވަދެ، އޭނާގެ ބޮލު ތެރޭގައި ގަރާރުވި އެވެ. ނަމްރޫދުގެ ބޮލުގެ ތެރޭގައި އެ ސޮރު އެތައް އަހަރެއް ވަންދެން އުޅުނެވެ. އެ މުއްދަތުގެ ތެރޭގައި އޭނާއަށް އަޅާ ވޭނާއި ތަދަށް ކިރިޔާ ވެސް އަރާމެއް ލިބެނީ، ޗާބޫކަކުން އޭނާގެ ބޮލުގައި ތެޅީމަ އެވެ. މާތް ﷲ ނަމްރޫދު ހަލާކުކުރެއްވީ، އެތައް އަހަރެއް ވަންދެން އޭނާއަށް ދުނިޔެމަތީގައި އެ އަޒާބު ދެއްވުމަށްފަހުގަ އެވެ. ނަމްރޫދުގެ ވާހަކަ އަލްބަޤަރާ ސޫރަތުގެ 258 ވަނަ އާޔަތުގައި ބަޔާންވެގެންވެ އެވެ. އެ އާޔަތުގައި އޭނާގެ ވާހަކަ ނިންމަވާލައްވާފައިވަނީ، އަނިޔާވެރިންނަށް މާތްﷲ ތެދުމަގު ނުދައްކަވާނޭކަން އަންގަވަމުންނެވެ.\nއޭ އާރާއި ބާރު ޖަމާކޮށް ދުނިޔޭގެ މަސްތުގައި ޖެހިފައިވާ އިންސާނާ އެވެ. ތިބާގެ ނިކަމެތިކަން ހިނދުކޮޅަކަށް ނަމަވެސް ހިތަށް އަރުވާލަބަލާށެވެ. ތިބާގެ އަޖަލު ހަމަ މިވަގުތުކޮޅުގެ ތެރޭގައިވެސް ހަމަވެދާނެ އެވެ. ދުނިޔޭގައި އެއް ޒަމާނެއްގައި ހުރި ބާރުވެރި ފިރުއައުނުގެ ނިމުން އައީ ޣަރަގުވެގެންނެވެ. ދިގު މުއްދަތެއް ވަންދެން އާރާއިބާރު ޖަމާކޮށް އުޅުނު ނަމްރޫދުގެ ނިމުން އައުމަށް މެދުވެރިކުރެއްވީ ކުޑަކުޑަ ސޫތްޕެކެވެ. ތިބާގެ ނިކަމެތިކަން ވިސްނާލަބަލާށެވެ. ބިންމަތީގައި ގަދަކަން ދައްކައިގެން ތިބާއަށް ތާ އަބަދު ނޫޅެވޭނެކަން ވިސްނާށެވެ. މާތް ﷲ އިންސާނާ މި ދުނިޔެއަށް ފޮުނުއްވެވީ މިނިވަނެއްގެ ގޮތުގަ އެވެ. އެހެން އިންސާނަކަށް އަޅުވެތިވާން ނުޖެހޭ މީހެއްގެ ގޮތުގަ އެވެ. އަހަރެމެން އިންސާނުން އަޅުވެތިވާން ޖެހެނީ އެކަލާނގެއަށެވެ. އިންސާނީ ތަބީއަތަކީ މިނިވަންކަމެވެ. އަޅުވެތިކަމާއި އަނިޔާވެރިކަމާ ދެކޮޅު ހެދުމެވެ. ކަންމިހެން އޮތްއިރު، ތިބާ އެހެން މީހުން އަޅުވެތި ކުރުވަން މަސައްކަތް ތި ކުރަނީ ހިތުގައި ކުޑަވެސް ބިރުވެރިކަމެއް ނެތީމާ ހެއްޔެވެ؟\nއޭ މީސްތަކުންގެ މެދުގައި އަދުލަށް ހުކުމްކުރުމަށް މާތް ﷲ ހެކިކޮށް ހުވާ ކުރެއްވި ފަނޑިޔާރެވެ. ތިބާއަކީ ހާދަހާ މަތިވެރި ޒިންމާއެއް ހަވާލުކޮށްފައިވާ ފަރާތެކެވެ. އެއްވެސް މުޖުތަމައުއަކަށް އަދި ގައުމަކަށް ވެސް އަދާލަތު ގާއިމްކޮށްގެން މެނުވީ ކުރިއަރައިގެން ނުދެވެ އެވެ. ތިބާ ތިއީ މީސްތަކުންގެ މެދުގައި އަދާލަތު ގާއިމްކުރުމަށް މެދުވެރިކުރައްވާފައިވާ ފަރާތެވެ. ތިބާގެ އަތް މަތީގައި ވަނީ ހާދަހާ މަތިވެރި ބާރަކެވެ. ޒިންމާ ފުރިހަމައަށް ހަނދާން ކުރައްވާށެވެ. އުރެދޭ މީހުންގެ ތެރޭގައި ތިބާ ނުވާށެވެ. މަރު ހަނދުމަ ކުރާށެވެ. ތިބާގެ މައްޗަށް ހުރި ނުފޫޒުތަކާއި، ތިބާގެ ވަޒީފާއަށް ވުރެ މާދަމާއަށް އިސްކަންދޭށެވެ. ތިބާގެ ވަގުތު ހަމަ މި ހިނދުކޮޅުގެ ތެރޭގައި ވެސް ހަމަވެދާނެ އެވެ. ބަރުޒަޚުގެ އާލަމުގެ ބިރުވެރިކަން ހިތަށް ގެނުވާށެވެ. ވިސްނާށެވެ. ތިބާގެ އަނބިދަރިންނަށް އެނގިހުރެ އަލިފާން ކާންދޭނީތޯ އެވެ؟ އިޚްތިޔާރު ވަނީ ތިބާގެ އަތް މަތީގަ އެވެ. ފިކުރުކުރާށެވެ. އާރާއި ބާރަކީ ތާއަބަދަށް ދެމި އޮންނަ އެއްޗެއް ނޫނެވެ. ނިމިދާން ނަގާނީ ހިނދުކޮޅެވެ. ހަމަ އެފަދައިން ތިބާގެ ފުރާނަ ހަށިގަނޑުން ނިކުމެދާން ވެސް ނަގާނީ ހަމަ ހިނދުކޮޅެކެވެ.


Majlis thalhumugai maadhamaa Budget bahus fashanee - One Online\nމަޖިލިސް ތަޅުމުގައި މާދަމާ ބަޖެޓް ބަހުސް ފަށަނީ\nއަންނަ 2020 ވަނަ އަހަރަށް ލަފާކޮށް ހުށަހަޅާފައިވާ ދައުލަތުގެ ބަޖެޓްގެ ބަހުސް، ރައްޔިތުންގެ މަޖިލީހުގެ މާދަމާގެ ޖަލްސާގައި ކުރިއަށް ގެންދަން އެޖެންޑާ ކޮށްފިއެވެ.\nއެ ބަޖެޓަށް ވަނީ ބެޖެޓް ކޮމިޓީގައިވެސް ބަހުސްކޮށް މެމްބަރުން މިނިސްޓަރާ ސުވާލުކޮށް މައުލޫމާތު އޮޅުންފިލުއްވައިފައެވެ.\nއަންނަ އަހަރުގެ ބަޖެޓުގެ ޖުމުލަ ހަރަދުގެ ގޮތުގައި ބަޖެޓުގައި ހިމަނާފައިވަނީ 35،600 ބިލިއަން ރުފިޔާ އެވެ. އެހެންކަމުން މި ބަޖެޓަކީ، 5678 ބިލިއަން ރުފިޔާއިން ޑެފިސިޓް (ދަރަނި) ބަޖެޓެކެވެ. ޖުމުލަ އާމްދަނީ އާއި ހިލޭ އެހީގެ ގޮތުގައި ލިބޭނެ ކަމަށް ލަފާކޮށްފައިވާ އަދަދަކީ 29،922 ބިލިއަން ރުފިޔާ އެވެ.\nމިއީ މި ހިނގާ އަހަރުގެ ބަޖެޓަށް ވުރެ 8.5 ބިލިއަން ރުފިޔާ ބޮޑު ބަޖެޓެކެވެ.\nބަޖެޓް ހުށަހަޅުއްވަމުން ފިނޭންސް މިނިސްޓަރު އަމީރު ވިދާޅުވީ، އަންނަ އަހަރަށް ލަފާކޮށް ހުށަހެޅި 37.504 ބިލިއަން ރުފިޔާގެ ބަޖެޓުން ހަރަދުގެ ގޮތުގައި ހިނގާނެ ކަމަށް ބެލެވެނީ ޖުމްލަ 35.6 ބިލިއަން ރުފިޔާ ކަމަށެވެ.\nބަޖެޓާ އި ހަރަދާއި ހުރި ތަފާތުގެ ބޮޑުބައެއްހިއްސާކުރަނީ، ދައުލަތުގެ ދަރަނި އަދާ ކުރުމަށް ދައްކާ 1.9 ބިލިޔަން ރުފިޔާ ކަމަށްވެސް ވިދާޅުވިއެވެ.\nޖުމުލަ އާމްދަނީ އާއި ހިލޭ އެހީގެ ގޮތުގައި ދައުލަތަށް ލިބޭނެ ކަމަށް ލަފާކުރެވެނީ، 29.9 ބިލިޔަން ރުފިޔާ ކަމަށާއި އެހެންކަމުން ބަޖެޓް ޑެފިސިޓް ވާނީ 5.7 ބިލި ރުފިޔާއިން ކަމަށާއި ޖީޑީޕީގެ ނިސްބަތުން އެއީ 5.8 ޕަސެންޓް ކަމަށްވެސް ވިދާޅުވިއެވެ.\nބަޖެޓުގައި އަންނަ އަހަރު ދައުލަތަށް ލިބޭ އާމްދަނީ މައިގަނޑު ފަސް ދާއިރާއަކަށް އަމާޒު ކޮށްފައިވާ އިރު، އެންމެ ބޮޑު އާމްދަނީއެއް ލިބެނީ ޓެކްސްގެ ގޮތުގައެވެ. އެއީ އާމްދަނީގެ 48 ޕަސެންޓް ކަމަށްވާ 17.8 ބިލިއަން ރުފިޔާ އެވެ. ޓެކްސް ނޫން އެހެން ގޮތްގޮތުން ލިބޭ 6.8 ބިލިއަން ރުފިޔާގެ އިތުރުން ހިލޭ އެހީ އާއި އެހެނިހެން ގޮތްގޮތުން 5.2 ބިލިއަން ރުފިޔާ ލިބޭނެކަމަށް ވަނީ ހިމަނައިފައެވެ.\nއަންނަ އަހަރުގެ ބަޖެޓުންވެސް އެންމެ ބޮޑު ހަރަދެއް ކުރަން ކަޑައަޅާފައިވަނީ ރިކަރެންޓް ހަރަދުތަކަށެވެ. އެއީ 22.2 ބިލިއަން ރުފިޔާއެވެ. އެއީ ޖުމުލަ ހަރަދުގެ 59 ޕަސެންޓެވެ. ޕީއެސްއައިޕީއަށް 10 ބިލިއަން ރުފިޔާ ކަނޑައަޅާފައިވާ އިރު އެހެނިހެން ކެޕިޓަލް ހަރަދުތަކަށް ފަސް ބިލިއަން ރުފިޔާ ބަޖެޓުގައި ވަނީ ކަނޑައަޅައިފައެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު ރައްޔިތުންގެ މަޖިލިސް މިނިސްޓްރީ އޮފް ފިނޭންސް އެންޑް ޓްރެޜަރީ ރައީސް އޮފީސް


Dhangadey ge vote kuriah, fahu dhuvahakee Aadhithah\nދަގަނޑޭގެ ވޯޓް ކުރިއަށް، ފަހު ދުވަހަކީ އާދިއްތަ\nއޭއެފްސީ ކަޕް މިދިޔަ 10 އަހަރު ތެރޭ ޖެހި އެންމެ މޮޅު ގޯލް ހޮވުމަށް، އޭޝިއާގެ ފުޓްބޯޅައިގެ މައި އިދާރާ، އޭއެފްސީން ކުރިއަށް ގެންދާ އޭފްސީ ބުރެކެޓް ޗެލެންޖުގައި ރާއްޖޭގެ ފޯވަޑް އަލީ އަޝްފާގް (ދަގަނޑޭ) ހިމެނޭ ސެމީ ފައިނަލުގެ ވޯޓްލުން މިއަދު ހުޅުވާލައިފި އެވެ.\nސެމީ ފައިނަލަށް އަޝްފާގް އާއެކު ވާދަ ކުރަނީ ވިއެޓްނާމްގެ ނިގްއެން ކްއާންގް ހައި އެވެ. ހެނާއީ އެފްސީގެ މިޑްފީލާޑާ މިދިޔަ އަހަރު އޭއެފްސީ ކަޕްގައި ހިލޭ ޖެހުމުން ޖެހި ލަނޑު އޭފްސީން ވަނީ ހިމަނާފަ އެވެ. އޭނާއާ ޗެލެންޖު ކުރަން ހިމަނާފައިވާ އަޝްފާގްގެ ގޯލަކީ މީގެ ކުރިން އޭއެފްސީ ކަޕްގެ އެންމެ މޮޅު ސޯލޯ ގޯލްގެ ކެޓަގަރީން އެއް ވަނަ ހޯދި ގޯލެވެ.\nބުރެކެޓް ޗެލެންޖުގެ ކުއާޓާ ފައިނުލުގައި ވިއެޓްނާމްގެ ނެގުޔެން ވަން ކްއޭޓް ވަނީ އަޝްފާގަށް ވަރުގަދަ ޗެލެންޖެއް ދީފަ އެވެ. އެހެންނަމަވެސް އަޝްފާގް ސެމީއަށް ދަތުރު ކުރި 135،000 ވުރެ ގިނަ ވޯޓް ހޯދައިގެންނެވެ. ކްއާޓާ ފައިނަލާ ހަމައަށް ކުރި ދަތުރުގައި، އަޝްފާގް ވަނީ ކުވައިތު ސްޕޯޓްސް ކުލަބުގެ ބްރެޒިލްގެ ފޯވަޑް ރޮގެރީނޯ އަދި އޭގެ ފަހުން ޑާކާ އަބަހާނީގެ ބަންގުލަދޭޝްގެ މިޑްފީލްޑާ ސޯހެލް ރާނާ ބަލި ކޮށްފަ އެވެ.\nއަޝްފާގްއަށް ވޯޓް ދިނުމަށް ލިންކަށް ފިއްތާވާ ލައްވާ\nވޯޓް ލުމުގެ އެންމެ ފަހު ވަގުތަކީ އަންނަ އާދިއްތަ ދުވަހު ރާއްޖޭގަޑިން މެންދުރު ފަހު 1:00 ގެ ކުރިންނެވެ.


Aikaa - 11 | Vaahaka\nއައިކާ - 11\nއިއްމަ October 22, 2020\t11 Comments\nViews: 1123\t34\nއައިކާ - 1\nއައިކާ - 2\nއައިކާ - 3\nއައިކާ - 4\nއައިކާ - 5\nއައިކާ - 6\nއައިކާ - 7\nއައިކާ - 8\nއައިކާ - 9\nއައިކާ - 10\nއައިކާ - 12\n''ބުނަން އައިކާ..އިންސާނުންނަކީ އަބަދު އެއްގޮތަކަށް ތިބޭނެ ބައެއްނޫން..އެހެން ނޫނަސް އައިކާގެޔަކަށް އަހަރެން މިހާރު ދާކަށް ބޭނުމެއްނޫން..އަހަރެންނަށް އައިކާއަށް ވުރެންމާ ރަނގަޅު އެކުވެރިޔަކަށް ވާކަހަލަ އެކުވެރިން ލިބޭ..އައިކާއަކަށް ނޭނގެ އެއްނުން އެންޖޯއީ ކޮން އުޅޭކަށްވެސް..އަބަދު އިޒާކު ގޮވައިގެން ބޭރަށްވެސް..ހުއް..'' އައިކާގެ އަތް އިނާ އަތުން ނައްޓުވާލުމަށްފަހު ކޮޅަށް ތެދުވަމުން އިނާ ބުނެލިއެވެ. އައިކާވެސް އިނާ ތެދުވުމާއި އެކުހެން ތެދުވިއެވެ. ބެންޗު މަތީ އޮތް ދަބަސް ނަގާ ކޮނޑުގައި އަޅުވާލަމުން އަދި އެއްފަހަރު އިނާ ނުރުހުންތެރިކަމާއިއެކު އައިކާއާއި ދިމާލަށް ބަލާލިއެވެ.'' ދެން މަގޭ ފަހަތުން ސުވާލު ބޮޑި ހިފައިގެން ނުހިނގާތި އައިކާ..'' އިނާ އައިކާ މޫނުގައި ކިރިޔާ ނުޖެހޭ ހިސާބަށް ސަހާދުއިނގިލި ދިއްކޮށްލުމަށްފަހު ބުނެލިއެވެ. އައިކާ ހުރީ އިނާގެ މި ކުއްލި މިޒާޖުން ބުނާނެ ބަހެއް ކުރާނެ ކަމެއް ނޭގި އިނާ ދިޔަ ދިމާލަށް ބަލާށެވެ. އައިކާއަށް އިހްސާސްވީ އައިކާއަކީ ބޭކާރު މީހެއްގެ ގޮތުގައެވެ. މަންމައެއްގެ ލޯބިން އެންމެ ސޯޅަ އަހަރުގައި ވަނީ މަހްރޫމްވެފައެވެ. ބައްޕައެއްގެ ލޯބިވެސް ލިބުނީ ކުޑަދުވަސް ކޮޅަކަށެވެ. އެ ބައްޕަވެސް މި ފަނާވަނިވި ދުނިޔެއާއި ވަކިވީ ކަމެއް ނުވަތަ ނޫންކަމެއްވެސް އެނގިފަކާނެތެވެ. ބޯޓު ދަތުރު ކުރަން ގޮސް އުޅެނިކޮން ގެއްލުނީ ކކަމުގައި މަންމަ ބުނި ހަނދާން އައިކާވެއެވެ. އެކުވެރިޔެއް ލިބުނަސް އެއީ ހެޔޮއެދޭ އެކުވެރިއަކަށް ނުވެއެވެ. ކޮންމެ މީހަކު ވެސް އައިކާއާއި ހަސަދަލައިގެން އައިކާގެ ހިތުގައި ޖައްސަނީއެވެ. އައިކާގެ ލޯ ކުޑަ ހިނދުކޮޅެއްގެ ތެރޭގައި ކަރުނައިން ބަރާވެގެން ދިޔައެވެ. އައިކާ ދާންވީ މަންޒިލް ދެން އައިކާއަށް ވެސް ނޭނގޭ ފަދައިން އައިކާގެ ދެލޯވެސް ފުސްވެ އެއްޗެއް ނޭނގޭހާވިއެވެ. ވިއްސާރަ ވިލާގަނޑަކުން ވާރޭ ވެހޭ ބީދައިން އައިކާގެ ލޮލުންވެސް ކަރުނަ ފައިބަން ފެށިއެވެ. ކޮންމެ ކަރުނައެއްވެސް އެދޮން މޫނުގައި ބީހިލައިފައި އަޅައިގެން ހުރި ސޯލްއަށް ވެއްޓި ހހިނދިގެން ދާއިރު ފިލްމްތަކުގައި ދައްކާ ހިތާމައިގެ ރޯލުތަކަށް ވުރެންވެސް ފުރިހަމަ ކަމަށް ދައްކައއެވެ.\nދުވަސް ނިމިގެންދިޔައީ ހީވެސް ނުކުރާހާ އަވަހަށެވެ. ކޮލެޖުގައި ހޭދަވި ވަގުތުތަން އައިކާ ހޭދަ ކުރީ އެކަނި ވެރިކަމާއިއެކު އިނާއާއި ދިމާލަށް ބަލާ ވެސް ނުލައެވެ. އިނާ އެންމެ ފަހުން ބުނި ޖުމްލަ އަދިވެސް އައިކާ ކަންފަތުގައި ގުގުމައެވެ. އޭގެފަހުން އައި އެއްވެސް ގަޑިއެއްގައި ކިޔެވުމަށް ފުރިހަމަ ސަމާލުކަން ނުދެވުމުގެ ސަބަބުން އައިކާ ހިސާބުގަޑީގައި އެއްފަހަރު ކޮޅަށްނަގާ ބޯޑުކައިރިއަށް ގެންގޮސް ސުވާލެއް ހަދަންވެސް ޖެއްސިއެވެ. މިހުރިހާ ކަމެއް މިހެން ހިނގާތީ ލަޔާނާ އަދި ލީންވެސް ތިބީ ނުހަނު އުފަލުންނެވެ. އެމީހުންގެ ރޭވުން ކާމިޔާބުވެ މިހާރު އައިކާ ކިޔެވުމަށްދޭ ސަމާލުކަން ކުޑަވާތީއެވެ.\n'' ދޮންތާ....މިއަދު ވަރަށް ވަރުބަލިވޭ އެބަ..މިހާރު އައިކާ ވަރަށް އަވަހަށް ވަރުބަލިވޭ..މިއަދުވެސް ބޯޑުގަ ދިން ނޯޓު ނަގާ ނިމުނުއިރު ހުރީ ހާންތިވާ ވަރުވެފަ..''އައިކާ ބޫޓުނަގާ ބޫޓު ހަރަށް ލަމުން ކުނިކަހަން ހުރި އަރީކާއަށް ނަޒަރެއް ދެމުން ބުނެލިއެވެ. '' އެހެންނޭނުން ވާނީ އައިކާ މިހާރު ކަނީވެސް އެހާ ކުޑަ އެތިކޮޅެއް މިއަދުވެސް ދިޔައީ ހަމައެކަނި ބިސްގަނޑެއްގެ އެއްފަޅިއާ ކިރުތައްޓެއް ބަނޑަށް ލައިގެން އަޅެ ވަގުތުވެސް އޮތޭހަމަ ހަމަޖެހިލައިގެން ކައިގެންދާހާ ރޭގަ ވެސް ކުޑަ ބަތްކޮޅެއް ކެވުނީ..އައިކާއަށް'' އަރީކާ ކުނިތައް ނަގަމުން ބުނެލިއެވެ.\n'' އޯކޭ..މިއަންނަނީ ކާން މި ދޮންތަގެ ހާސަރުވެސް މަބުނަން އެހެންވެގެންނޭ މިދިޔަ ހަފްތާވެސް ބޮލުގަ ރިހޭވާހަކަވެސް ނުބުނެ ހުރީ...'' އައިކާ ކޮޓަރި ދޮރު ހުޅުވާލަމުން ބުނެލިއެވެ. '' ޕިސްޕިސް..ވަރުގަދަ ކުއްޖެކޭނުން މިހިރީ..ނަސީބެއް ޕެނަޑޯލް ނެތްކަން އެހެންނޫންނަމަ އަދި ކިރިޔާ ރިއްސާލާއިރަށް އެކާނެ..ފެނެއްވެސް ބޮނީކީ ނޫނޭ އަދި އަބަދު އޭސީގައި އުޅޭއިރުވެސް.'' އަރީކާ މަޑު މަޑުން އައިކާއާއި ދިމާލަށް އެއްޗިހި ކިޔަމުން ގޮސް ބަދިގެއަށްވަނެވެ.\n''އިނާ..އިނާ ހުޅުވަބަލަ..ތުއްތަގެ ފޯނެއް މިއޮތީ.'' ޒަލަފްގެ މަންމަ އައިސް އިނާ އުޅޭ ކޮޓަރީގެ ދޮރުގަ ތަޅާލުމަށްފަހު ބުނެލިއެވެ. '' އެހެންތަ'' އިނާ ދޮރު ހުޅުވާލުމަށްފަހު ޒަލަފް މަންމަ ދިން ފޯނުގައި ހިފިއެވެ. '' ހަލޯ.ތުއްތާ.. ކީކޭ އެމީހުން ބުނީ .'' އިނާ ފޯނު ކަންފަތުގައި ޖަހާލަމުން ބުނެލިއެވެ. '' ނޫން އަދި ނުދެއްކޭ..އިނާ.'' އެކޮޅުން އިނާގެ ތުއްތަ ބުނެލިއެވެ. އެކި ވާހަކަ ދެއްކުމުގައި އިނާގެ ތުއްތަ އާއި އިނާ ތިބެފައި ފަނަރަ ވަރަކަށް މިނެޓްފަހުން ފޯނު ބޭއްވުމުން އިނާ ޒަލަފް މަންމަގެ ފޯނު ހިފައިގެން ނިކުތެވެ.\n''ދައްތާ..މިއޮތީ ފޯނު..'' އިނާ ބަދިގޭގައި އުޅޭ ނޯކަރުންނަށް އަތްގާތް ކޮށްލލަދޭން ހުރި ޒަލަފްގެ މަންމަ ކައިރީހުރި މޭޒުމަތީގައި ފޯނު ބާއްވަމުން ބުނެލިއެވެ. '' އިނާ ފޯނަށް ކިހިނެތް ހަދައިގެން ތިއުޅެނީ؟'' ބަދިގެއިން ނިކުންނަނިކޮން ބަދިގެއަށް ވަންނަން އައި ޒަލަފް އިނާ ފެނުމުން އަހާލިއެވެ. ''އާނ..ނިވިފަ އޮތީ..ކިހިނެތްވީ؟'' އިނާ ޒަލަފްގާތު ނިވިފައޭ ބުނެލިއެވެ. ނަމަވެސް އިއްޔެ އިން ފަށައިގެން އިނާ އެއުޅެނީ ފޯނު ނިއްވާލައިގެންނެވެ. އައިކާ ގޮސް އައިކާއާއި ދިމާލަށް ކީ އެއްޗިހި އަރީކާ ގާތު ބުނެދާނެތީއެވެ. އަރީކާ އައިކާއަށް ކަމެއްވާތަން ބަލަން ނުހުންނާނެކަން އިނާއަށް އެނގޭ ވިއްޔާއެވެ.\n'' ހޫމް ލަޔާނާމެން ކޮންމެސް ކަމެއް ކުރަން އަޅެދޭބަލަ ފޯނު ބަލަން.''ޒަލަފް މަންމަ ކޮށަން ހުރިތަނުން ކެރެޓް ކޮޅެއް ނަގާ ކާލަމުން ބުނެލިއެވެ. ޒަލަފް އެހެން ބުނުމުން އިނާ ގޮސް ފޯނު ހުޅުވާލިއެވެ. ތުއްތަމެންގެ ކޯލްތައް ވެސް މިސްވެފައި ހުއްޓެވެ. އިނާ އަވަސްވެގަތީ އަވަހަށް ލަޔާނާމެން ގުޅީ ކީއްކުރަންތޯ ބެލުމަށެވެ.\n''އެނގޭތަ އަކުމަލް އަށް...އައިކާ ވަރަށް ބަދަލުވޭ އެބަ..މިހާރު އެހާ ރަނގަޅޅަކަށް ނުވެސްކައި އައިކާއެއް..ނޭނގެ ކީއްވެކަމެއް އަބަދުކިޔަނީ ވަރުބަލި ވަނިއްޔޭ..އަޅެ ކިހިނެތްބާ އެވަނީ'' އަރީކާ އާއި ޖެހިގެން ސޯފާގައި އިށީން އަކުމަލްއަށް ބަލާލަމުން އަރީކާ ބުނެލިއެވެ. '' އެކީއްވެ؟..އެހެންޏާއެހެންނެއް ނުވޭދޯ..އަނެއްކަ މައްސަލައެއް އުޅެނީބާ އަޅެ ދައްކާލަން އުޅެބަލަ..އައިކާއާއި ވަރަށް ކައިރީގައި އަޅެ ދޮންތަ ހުރެބަލަ އެނގޭނެ އައިކާ ވަރަށް އަވަސް އަވަހަށް ނޭވާވެސް ލާހެން ހީވަނީ..'' އަކުމަލް ވެސް އަރީކާ ބުނި ބަހަށް ބާރުދެމުން ބުނެލިއެވެ. ''އޭނ..އަކުމަލް އައިކާ އަވަސް އަވަހަށް ނޭވާ ލަނިއްޔޭ..'' އަރީކާ ހައިރާންކަން އެކުލެވިގެންވާ ބެލުމަކުން އަކުމަލް އަށް ބަލަން އިނދެފައި ބުނެލިއެވެ.\nއައިކާ ގުރޭޑް ދިހައެއް ހިސާބުގައި އުޅުނު އިރުވެސް އެހެންވާތިވެ ޑޮކްޓަރަށް ދެއްކުމުން ލޭމަދު ކަމުގައި ވަނީ ބުނެފައެވެ. އަދި ދެފަހަރަކު ލޭވެސް އަޅަން ޖެހުނެވެ. އައިކާއަކީ ތަރުކާރީ އެއްޗެއްސާ ފުދޭވަރަކަށް ދުރު ކުއްޖެއްކަމުން އައިކާގެ ދަގަނޑުގެ ބައިވެސް މަދެވެ. އަރީކާ އިނީ އަނެއްކާވެސް އައިކާއަށް ލޭ އަޅަން ޖެހިދާނެތީ ކަންތައް ބޮޑުވެފައެވެ. މިހާރު އއައިކާގެމަންމައެއް ވެސް ދުނިޔެއަކު ނެތެވެ. އޭރު އެހާ ފަސޭހައިން ލޭލިބުނީވެސް އޯޕޮޒިޓިވްލޭ އައިކާ މަންމަގެ ރައްޓެއްސަކު ހުންނާތީއެވެ. އައިކާއަށް ދެރަގޮތެއް ވެދާނެތީ އަރީކާހުރީ ނުހަނު ކަންތައްބޮޑުވެފައެވެ. އަކުމަލް ބުނިހެން އަވަހަށް ޑޮކްޓަރަކަށް ދައްކާލަންދާން އަރީކާނިންމިއެވެ.\n''އޭ އަރީ ކޮންހިޔާލެއްގަ....ޑިއުޓީ ނުނިމޭތަ އަދި؟'' އަރީކާއާއި އެކީގައި މަސައްކަތް ކުރާ ނަރުހަކު އަރީކާ ފުން ވިސްނުމެއްގައި އިންތަން ފެނިގެން ބުނެލިއެވެ. '' އާނ..ކީކޭ ނިމިއްޖެ އެކަމަކު މިތަނުން ދިޔުމުގެ ކުރިން އެބަޖެހޭ ކަމެއްކުރަން..އެހެންވެ މި ވިސްނާލީ.''އަރީކާ މޭޒު އެއްކައިރީގައި ބަހައްޓާފައި ހުރި ހޭންޑްބޭގް ނަގާ ކޮނޑުގައި އަޅުވާލަމުން ބުނެލިއެވެ.\n'' ކޮންކަމެއް؟'' އަރީކާއަކީ ހިނގައިގަންނަމުން އެ ނަރުސް ކުއްޖާ އަހާލިއެވެ. ''އައިކާ އެނގެއެއްނުންދޯ...އޭނަ މިހާރު ވަރަށް ވަރުބަލިވާތި އުޅޭ ދެން އެހާ ރަނގަޅަކަށް ނުވެސް ކައިދޯ، ކުރިންވެސް އެހެންވާތި ދެއްކިން އޭރު ޖެހުނީ ލޭއަޅަން ދެން ބޭސްދިން..އޭގެ ފަހުން ރަނގަޅު އަނެއްހެން އެކަމަކު ބޭސް ހުއްޓާލިތާ އަދި އަހަރެއްވެސް ނުވޭ...ދެން މިހިތަށް އަރަނީ އަދި ދައްކާލަންވިއްޔޭ އަޅެ ވާގޮތެއް ބަލާލަން.....ބޯޑުގަދޭ ނޯޓް ނަގާނިމޭއިރުވެސް ވަރރުބަލިވެފައޭ ހުންނަނީ ކިޔަނީ..އެހެންވެ ދައްކަން.'' އަރީކާ ވެގެން އުޅޭ ގޮތް ތަފްސީލު ކޮށްދިނެވެ.\n''އޭރު ދެއްކީ ކާކަށް..އަޅެ ޑޮކްޓާރ އަފީފުއަށް ދައްކާލަން އުޅެބަލަ..ހަމަ ބުނެލީ އިނގޭ އޭނައަށް ދައްކާލަން އެކަމަކު އަރީކާ ބޭނުންމީހަކަށް ދައްކާނީ..ކުރިން ދެއްކި މީހަ ހުރިއްޔޔާ އެމިހައަށް ދެއްކިއްޔާ ރަނގަޅުވާނެ..'' އަރީކާ ކޮނޑުގައި އަތްބާއްވާލަމުން އެ ނަރުސްކުއްޖާ ބުނެލިއެވެ. '' ކުރިން ދެއްކީވެސް ކޮންމެވެސް ކުޑަކުދިންގެ ޑޮކްޓަރަކަށް.. މިހާޜު އެ ޑޮކްޓާރ ނެތް އަހަރެންވެސް މިހިތަށް އަރަނީ ޑޮކްޓަރު އަފީފުއަށް ދައްކާލަން..'' އަރީކާ ބުނެލިއެވެ.\n''ދޮންތާ..އައިކާ ރެޑީ އެކަމަކު ކިޔެއްކުރަންތަ އަޅެ ދައްކަންދާން ތިއުޅެނީ އެއީ އެވަރުގެ ކަމެއްވެސް ނޫނެއްނުން....އައިކާ ދެން ކާނަމޭ..'' އައިކާ އައިސް ބަދިގެއަށް ވަންނަމުން ބުނެލިއެވެ. ''ހެވޭ ތި ކިރުތަށި ބޮއެގެން އާދޭ ދޮންތަ މި ނިކުންނަނީ ދަބަސް ހިފައިގެން..'' އަރީކާ އުނދުން ނިއްވާލަމުން ބުނެލިއެވެ.\n''ވަކި ބޭހެއްދޭން އެނގޭނީ އަދި ޓެސްޓެއް ހަދާލުމަށްފަހު..ގިނައިން ތަރުކާރީ އެއްޗިހި ކެއުމަށް އިސްކަންދީ،ފެނުކެއްކި ބިހާ..ދެން މިޓެސްޓްތައް ހަދާލާ..'' ޑޮކްޓާރ އަފީފު އައިކާ ބަލާ ނިންމުމަށްފަހު ބުނެލިއެވެ. ''ސުކުރިއްޔާ..'' އަރީކާ ޑޮކްޓަރު ދިން ގަނޑުގައި ހިފަމުން ބުނެލިއެވެ.\nފަސްގަޑިބައި އަދި ނުވާތީ ލެބޯޓަރީ ޓެސްޓް ހެދެން ހުއްޓެވެ. އެހެންކަމުން އަރީކާ އައިކާގެ ޓެސްޓްތައްވެސް ހަދާލުމަށްފަހު ގެޔަށް އައެވެ. '' ކީކޭ ބުނީ؟'' އަރީކާމެން ގެޔަށް އައިސް ވަތްތަނާ ސޯފާގައި އިން އަކުމަލް ޑޮކްޓަރު ބުނީ ކީކޭ ތޯ އެހިއެވެ. ''ޓެސްޓް ތަކެއް ހަދާފަޔޭ ބުނީ ބޭހެއް އަދި ވާގޮތެއްވެސް ސީދާ ބުނަން އެނގޭނީ ބުނީ ދެން ޓެސްޓް ހަދާފަ މިއައީ..މިރޭ ދިހަގަޑިބައިގައި އިނީ ނަތީޖާ ލިބެން އެކަމަކު މިރޭ ޑޮކްޓާރ އަފީފް އެއްނީންނާނެ..މާދަމާ ހެނދުނު ދާނީ ނަތީޖާ ދައްކަން އެގަޑީގައި ނަތީޖާ ނަގާނީވެސް..މެންދުރު ޑިޔުޓީއޭ މާދަމާ.'' އަރީކާ އަކުމަލްކައިރީ އިށީންނަމުން ބުނެލިއެވެ.\nކިޔުންތެރިންނަށް ހީވާ ގޮތުގައި އައިކާއަށް ވާނީ ކިހިނެތް؟ އައިކާއަށް ޖެހިފައި ހުންނާނީ ވަރަށް ބޮޑު ބައްޔެއްތަ ނުވަތަ ނޫންތަ؟\nމާޝާﷲ، ވާހަކަ ވަރަށް ރީތި.. ދެން ކިޔުންތެރިން ރަނގަޅު ކޮށްލަން ބުނާ ކަންތައްތައް ރަނގަޅު ކޮށްލީމަ މޮޅު ލިޔުންތެރިއަކަށް ވެވޭނެ..\n12 ވަނަ ބައި ކިޔާލާ ހިތުން ކެތް މަދުވެފައި މިހުރީ.. އަވަސް ކޮށްލަ ދެއްޗެ ސިސް..\nސޮރީ އިނގޭ މި ކޮމެންޓް ނުފެނުނީ…ތެންކްޔޫ..\nމިހާރު 12 އިންނާނެ\nވެލްކަމް.. އެހެން ވެސް ވެދާނެ.. ނޯވޮރީސް..\nއަދި ބައްޔެއް ޖައްސާކަަށް ނުފެނޭ. ވިސްނުމާ ގުޅުވަލުން ެެެެެެެެެެެެެެެެެެެެެެެެެެެެެެެެެ ރަނގަޅީ\nސަޅި އަނެއްކާ އައިކާއައް ނަފްސާނީ ބަލި ޖެހިފަހެން ހީވަނީ ☺😊😀😃😄😎😇😍🤓🤗⛈💖💕💖💕\nމިބަޔަށް ކޮމެންޓް ކުރި ބައެއް ކޮމެންޓް އަދި ފެންނަ ވަރު މިވީ ތެންކްސް ހުރިހާ ކުދިން


Dr. Shaheem Ah Ves Idhikolhu Coalition Ge Advisor Ge Magaamu Dheefi - Vaguthu\nކުރީގެ އިސްލާމިކް މިނިސްޓަރ ޑރ. މުހައްމަދު ޝަހީމް އަލީ ސައީދަށް ވެސް އިދިކޮޅު ޕީޕީއެމްއާއި ޕީއެންސީގެ އެޑްވައިޒަރެއްގެ މަގާމަށް އައްޔަން ކޮށްފިއެވެ.\n2018 ގެ ރިޔާސީ އިންތިހާބުގައި ޕީޕީއެމްގެ ޓިކެޓްގައި ވާދަކުރެއްވި ކުރީގެ ރައީސް އަބްދުﷲ ޔާމީންގެ ރަނިން މޭޓެއްގެ ގޮތުގައި ހުންނެވި ޝަހީމްއަށް ކޯލިޝަންގެ އެޑްވައިޒަރުގެ މަގާމަށް އައްޔަންކޮސް އިއުލާން ކުރީ މިހާރު އެ ކޯލިޝަނުން ކުރިއަށް ގެންދާ ރަސްމިއްޔާތެއްގައެވެ.\nޑރ. ޝަހީމްގެ އިތުރުން ސިޔާސީ މައިދާނުގައި ފުންނާބު އުސް އެހެން ދެ ބޭފުޅަކު ވެސް އެ ކޯލިޝަންގެ އެޑްވައިޒަރުންގެ މަގާމުގައި އެބަ ތިއްބެވިއެވެ. އެއީ ކުރީގެ ރައީސް ޑރ. މުހައްމަދު ވަހީދާއި ރައީސް ޔާމީންގެ ފުރަތަމަ ނައިބު ރައީސް ޑރ. މުހައްމަދު ޖަމީލެވެ.\nއިދިކޮޅު ކޯލިޝަންއަށް ތިން އެޑްވައިޒަރަކު މިހާތަނަށް ހަމަޖެއްސިއިރު އެ ކޯލިޝަނުން ދަނީ މުޅި ރާއްޖޭގައި ކޯލިޝަންގެ ސިޔާސީ ހަރަކާތްތައް ފަތުރާލަން މަސައްކަތް ކުރަމުންނެވެ. އެ ކޯލިޝަންގެ ހަރަކާތްތައް ފުޅާކުރަނީ، ކޯލިޝަނުން ބުނާ ގޮތުގައި، ސަރުކާރު ފެއިލްވެ ގައުމުގެ މިނިވަންކަމަށް ނުރައްކާ ގޮތަށް ހާރިިޖީ ގުޅުންތައް ބަދަހި ކުރަމުން ދާތީއެވެ.\nޝަހީމް ސިޔާސީ ޕޯޑިއަމްއަކުން ފެނިވަޑައިގަތީ ދުވަސްތަކަކަށް ފަހުގައެވެ. ރިޔާސީ އިންތިހާބުގެ ނާކާމިޔާބީއަށް ފަހު ރާއްޖެ ދޫކުރައްވައި ސައުދީ އަރަބިއްޔާއަށް ވަޑައިގަތެވެ.\nއެއީ ޖިއްދާގައި ހުންނަވާ ހުންނަ އޯގައިނައިޒޭޝަން އޮފް ދި އިސްލާމިކް ކޯޕަރޭޭޝަން (އޯއައިސީ) ގެ ސެކްރެޓަރީ ޖެނެރަލްގެ މުޝީރުގެ މަގާމު ފުރުއްވުމަށެވެ. މަގާމުގެެ ދައުރު ފުރިހަމަވުމުން ރާއްޖެ ވަޑައިގެންނެވީ މިދިޔަ މަހު ފަހުކޮޅުގައެވެ.\nރައީސް ޔާމީންގެ ސަރުކާރުގައި އިސްލާމިކް މިނިސްޓަރެއްގެ މަގާމުގައި ޝަހީމް ހުންނެވީ އަދާލަތު ޕާޓީގެ ސްލޮޓެއްގައެވެ. އަދާލަތު ޕާޓީން އޭރު ވެރިކަން ކުރާ ކޯލިޝަނުން ވަކިވުމުން ޝަހީމް ވެސް މިނިސްޓަރުގެ މަގާމުން އިސްތިއުފާ ދެއްވިއެވެ.\nއެކަމަކު އޭގެ ފަހުން އިސްލާމިކް ޔުނިވާސިޓީގެ ޗާންސެލަރުގެ މަގާމު ފުރުއްވިއެވެ. އަދި އަދާލަތު ޕާޓީން ވެސް ވަކިވަޑައިގަތެވެ. ފަހުން ރައީސް ޔާމީންގެ ރަނިން މޭޓަކަށް ވަޑައިގެން ޕީޕީއެމްއާ ގުޅިވަޑައިގަތީއެވެ.\nޑރ. ޝަހީމް ވަނީ ރައީސް ވަހީދުގެ ސަރުކާރުގައި ވެސް އިސްލާމިކް މިނިސްޓަރުގެ މަގާމު ފުރުއްވައިފައެވެ. އަދި ކުރީގެ ރައީސް މުހައްމަދު ނަޝީދުގެ ސަރުކާރުގައި މިނިސްޓްރީގެ ސްޓޭޓް މިނިސްޓަރުކަން ކުރެއްވިއެވެ. އެއީ ވެސް އަދާލަތު ޕާޓީގެ ސްލޮޓެއްގައެވެ.\nސެޕްޓެމްބަރު 24, 2020 17:21\nމަރުހަބާ ށަހީމު ގައުމައްޓަކާ ތިޔަކުރައްވށޖިހާދައް ށުކުރުދަންނަވަން ށުކުރިއްޔާ\nސެޕްޓެމްބަރު 24, 2020 18:07\nމަރުހަބާ ތިފަދަގާބިލް އިލްމުވެރިޔަކު އަޅުގަނޑުމެންގެ ޕާޓީއާއިގުޅި ވަގައިގެންނެވުމަކީ ދިވެހިލޭހިނގާ ކޮންމެދަރިޔަކު އުފާކުރުން ހައްގު ކަމެއް އަދިވެސްއެއްފަހަރު ޝުކުރާއި މުބާރިކުބާދީ އަރިޝްކުރަން\nސެޕްޓެމްބަރު 24, 2020 18:18\nއިދިކޮޅުގެ ޒަމާން ދިޔައީ\nސެޕްޓެމްބަރު 24, 2020 19:16\nހެޔޮނުވާނެ ސަރުކާރުން ސިޔާސީ ކަންކަން އެއް ފަރާތް ކުރުމަށް ފަހު އިގްތިސާދީ ކަންކަމާއި ގެން ދުއްވައިގަނެ ބަލަ ގުޅިފަޅު ހިއްކާލާ އަނެއްކާ އިންޑިއާ އަށް ވިއްކާލަން ސަރުކާރުން އުޅެނީ ކިއެއްވެތޭ މާލެ ސަރަހައްދުގެ ބިން ބިމަކީ އެއީ ޖަވާހިރު ނަގާ ވަޅު ވަޅޭ އެފަދަ ވަޅު ތައް ކުޑަ ފައިސާ ކޮޅެއްގެ ބޭނުމުގައި ވިއްކާ ނުލާށޭ ގުޅިފަޅަށް ކޮމާރޝަލް ޕޯރޓް ބަދަލު ކުރާނެ ކަމެއް ނެތޭ އެތަނުން ގޯތި ދޭންވީއޭ2ހާސް އަަކަފޫޓްގެ 25 ހާސް ގޯތި ވިއްކާލަންވީއޭ ގޯއްޗެއް2ލައްކައަށް ވިއްކާލަންވީއޭ...\nސެޕްޓެމްބަރު 24, 2020 20:08\nތިޔަވީ އިންޝާ ﷲ...


ކެތްތެރިވާން ޖެހޭ ޙާލަތުގައި ޢަމަލުކުރާނީ ކިހިނެއް!\nތާރީޚް: 14/08/2015 ކެޓެގަރީ: ފިޤުހު\nالحمد لله رب العالمين والصلاة والسلام على رسوله وعلى آله وصحبه أجمعين وبعد:\nމި ދުނިޔޭގައި ތަފާތު އިމްތިޙާނުތަކާއި މުޞީބާތްތައް ކުރިމަތިވެއެވެ. އެއީ އަޅުތަކުންގެ ތެރެއިން ކެތްތެރިވެ މިންވަރުފުޅަށް ރުހެނީ ކޮން ބައެއްކަން ހާމަކޮށްދެއްވުމަށްޓަކައެވެ. މާތް ﷲ ވަޙީކުރައްވާފައިވެއެވެ. “الَّذِي خَلَقَ الْمَوْتَ وَالْحَيَاةَ لِيَبْلُوَكُمْ أَيُّكُمْ أَحْسَنُ عَمَلاً وَهُوَ الْعَزِيزُ الْغَفُورُ“(الملك: 2) މާނައީ: “އެކަލާނގެއީ ދިރުމާއި މަރުވުން ޚަލްޤުކުރެއްވި އިލާހެވެ. އެއީ ތިޔަބައިމީހުންކުރެ އެންމެ ހެޔޮ ޢަމަލު ކުރުން ގިނައީ ކޮންބަޔަކުތޯ އިމްތިޙާނު ކުރެއްވުމަށްޓަކައެވެ.”\nއިބްނުލް ޤައްޔިމު ރަޙިމަހު ﷲ ވިދާޅުވެފައިވެއެވެ. “މާތް ﷲ ގެ އަޅުތަކުންކުރެ އަޅަކަށް ކުރިމަތިވާ އިމްތިޙާނުތަކުގައި، އޭނާ އަމިއްލައަށް އެކަމުން ސަލާމަތްވެވެން ނެތް ކަންކަމުގައި، މިސާލަކަށް ގާތްތިމާގެ މީހަކު މަރުވުން، ބަލި ޙާލަތެއް މެދުވެރިވުން، ޤުދުރަތީ ކާރިޘާތަށް ކުރިމަތިވުންފަދަ ކަންކަމުގައި އޭނާއަށްވަނީ ހަތަރު ޙާލަތެކެވެ. އެއީ:\nއެކެއް: مقام العجز ، އެއީ ޝަކުވާކުރުމާއި ހިތްހަމަ ނުޖެހުމުގެ ޙާލަތެވެ. މިފަދައިން ޢަމަލު ކުރާނީ، މީސްތަކުންގެ ތެރެއިން ވިސްނުން އެންމެ ކޮށި، ދީންވެރިކަމެއް، މުރޫވަތްތެރިކަމެއް ނެތް މީހާއެވެ.\nދޭއް: مقام الصبر ، އެއީ ކެތްތެރިވުމުގެ ޙާލަތެވެ. ކެތްތެރިވަނީ މާތް ﷲ ގެ ޙަޟުރަތުން ލިބޭ ދަރުމަޔަށް އެދިއެވެ. އަނެއްބަޔަކު ކެތްތެރިވަނީ މީސްތަކުންގެ މެދުގައި އޭނާއަށް އޮތް މަޤާމަށްޓަކައި ކަމުގައިވިޔަސް މެއެވެ.\nތިނެއް: مقام الرضى ، އެއީ ރުހުމުގެ ޙާލަތެވެ. މިއީ ކެތްތެރިކަމަށްވުރެ މަތީ މަޤާމަކެވެ.\nހަތަރެއް: مقام الشكر ، އެއީ ޝުކުރުވެރިވުމުގެ ޙާލަތެވެ. އަދި މިޙާލަތަކީ ކެތްތެރިވުމަށްވުރެންވެސް މަތީ ދަރަޖައެކެވެ. އެފަދަ މީހަކަށް އިމްތިޙާނާއި މުޞީބާތް ފެންނާނީ ނިޢުމަތެއްގެ ގޮތުގައެވެ. އެހެންވުމަން އޭނާ އެކަމަށް ޝުކުރުވެރިވާނެތެވެ. (عدة الصابرين ގެ ސ 81)\nމި ހަތަރު ޙާލަތު ބަޔާންކުރައްވަމުން އައްޝައިޚު އިބްނު ޢުޘައިމީން ރަޙިމަހު ﷲ ވިދާޅުވެފައިވެއެވެ. އިނާސާނާއަށް މުޞީބާތެއް ޖެހޭހިނދު އޭނާއަށްވަނީ ހަތަރު ޙާލަތެކެވެ. އެއީ:\nފުރަތަމަ ޙާލަތު: އޭނާގެ ހިތުން އެ މުޞީބާތަށް ނުރުހުންވެ ހިންހަމަ ނުޖެހުން ނުވަތަ އޭނާ ދުލުން އެކަމާ ނުރުހިގެން އެއްޗެހިކިޔާ ހެދުން ނޫނީ އޭނާގެ ގުނަވަންތަކުން އެފަދަ ކަމެއް ކުރުމެވެ.\nހިތުން ރުޅި އާދެވޭ ހިނދުގައި، އޭނާގެ ވެރި ރަސްކަލާނގެއާމެދު ހިތުގައި ހިތްހަމަ ނުޖެހުމެއް އުފެދެއެވެ. والعياذ بالله! އަދި އޭނާގެ ވެރި ރަސްކަލާނގެ އޭނާއަށް އަނިޔާވެރި ވެއްޖެކަމުގައި ހިތަށް އަރައެވެ.\nއޭނާގެ ދުލުން ނުރުހެވޭފަދަ ބަސްތައް ބޭރުކުރެއެވެ. އެގޮތުން ހަލާކަށް އެދިގޮވައި، ވަޤުތާއި ޙާލަތަށް ލަޢުނަތްދީ ހަދައެވެ. އަދި އެކަމުން އޭނާގެ ވެރި ރަސްކަލާނގެއަށް ބަދުބަސްތައް ރައްދުކުރެއެވެ.\nގުނަންތަކުން ނުރުހެވޭ ޙާލަތުގައި، އޭނާގެ މޫނާއި ހަށިގަނޑުގެ ތަންތާނގައި ތަޅާ ހަށިގަނޑަށް ގެއްލުންދީ، ލައިގެން ހުންނަ ހެދުން ވީދާ އެފަދަ ކަންކަން ކޮށްހަދައެވެ. މިކަންކަމަކީ ދީނުގައި ނަހީކުރައްވާފައިވާ ކަންކަމެވެ. އަދި މިކަންކަމުގެ ސަބަބުން ސަވާބުން މަޙުރޫމުވެއެވެ. އަދި އޭނާގެ މުޞީބާތުން ސަލާމަތް ނުވާތާނގައި، އިތުރު ފާފަ ނޫނީ އޭނާއަށް ނުލިބެއެވެ. އެޙާލަތުގައި އޭނާއަށް އެވަނީ ދެ މުޞީބާތް ޖެހިފައެވެ. އެއީ ރުޅިއަމުގެ ސަބަބުން ދީނުގައި ނަހީކުރެއްވި ކަންކަމަށް އަރައިގަނެވިގެން ކުރިމަތިވި ދީނުގެ މުޞީބާތާއި، ދުނިޔެވީ ގޮތުން ލިބުނު ހިތާމައިގެ ސަބަބުން ކުރިމަތިވި ދުނިޔެވީ މުޞީބާތެވެ.\nދެވަނަ ޙާލަތު: މުޞީބާތަށް ކެތްކުރުން، އެއީ ނުރުހުވޭފަދަ ޢަމަލުތައް ނުކޮށް އޭނާގެ ނަފްސު ހިފެހެއްޓުމެވެ. ނަމަވެސް އެޙާލަތުގައި އެ މުޞީބާތަށް އޭނާ ނުރުހެއެވެ. އެކަމަކީ އޭނާ ލޯބިވާ ކަމެއްކަމުގައި ނުވެއެވެ. އަދި އެކަން އޭނާއަށް ކުރިމަތިވުމަކީ އޭނާ ލޯބިކުރާ ކަމަކަށް ނުވެއެވެ. ނަމަވެސް އެ މުޞީބާތް ކުރިމަތިވީތީ އޭނާގެ ނަފްސު ކެތްތެރިކުރުވައެވެ. މާތް ﷲ ނުރުއްސަވާފަދަ ބަހެއް އޭނާގެ ދުލުން ބޭރު ނުކުރެއެވެ. އަދި އޭނާގެ އަތުންފައިން މާތް ﷲ ނަހީކުރެއްވި ކަމެއް ނުކުރެއެވެ. އަދި އެމުޞީބާތް ކުރިމަތިވީތީ މާތް ﷲ އާމެދު ނުރުހުމުގެ އެއްވެސް އެއްޗެއް އޭނާގެ ހިތަކަށް ނާރައެވެ. އޭނާ އެހުރީ ކެތްތެރިކަމުގެ މަތީގައެވެ. ނަމަވެސް މުޞީބާތަށް ނުރުހިގެންވާ ޙާލުގައެވެ.\nތިންވަނަ ޙާލަތު: މުޞީބާތަށް ރުހުމުގެ ޙާލަތުގައި، އޭނާއަށް ކުރިމަތިވި މުޞީބާތުގެ ސަބަބުން އޭނާއަށް ހިތްދަތިކަމެއް ނުގެނުވައެވެ. އެ މުޞީބާތާމެދު އޭނާގެ ހިތްވަނީ ރުހިފައެވެ. އަދި މާތް ﷲ ގެ މިންވަރުފުޅަށް ފުރިހަމައަށް ރުހި ޤަބޫލުވެއެވެ. އޭނާއަށް ހިތްހަމަ ނުޖެހޭ އެއްވެސް ކަމެއް ކުރިމަތި ނުވާފަދައެވެ.\nހަތަރުވަނަ ޙާލަތު: ޝުކުރުވެރިވުމުގެ ޙާލަތުގައި މުޞީބާތް ކުރިމަތިވުމުން އޭނާ ﷲ ތަޢާލާއަށް ޝުކުރު ކުރެއެވެ. ރަސޫލާ صلى الله عليه وسلم އަށް ނުރުހެވޭފަދަ ކަމެއް ފެނިވަޑައިގެންފިނަމަ ޙަދީޘްކުރައްވައެވެ. “الحَمْدُ لِلّهِ عَلى كُلِّ حَالٍ” މާނައީ: “ކޮންމެ ޙާލެއްގައިވެސް މާތް ﷲ އަށް ޙަމްދު ހުއްޓެވެ.” އަދި އެ މުޞީބާތުގެ ސަބަބުން ކުރިމަތިވި ނުތަނަވަސްކަމަށްވުރެ އެތައް ގުނައެއް އިތުރަށް އެކަލާނގެ ޙަޟުރަތުން ލިބޭނޭ ދަރުމަޔާއި ސަވާބަށްޓަކައި ޝުކުރު އަދާކުރެއެވެ.\nމުޞީބާތެއް ކުރިމަތިވުމުން ޢަމަލު ކުރާނީ ކިހިނެއް؟\nކެތްތެރިވުން. މުޞީބާތަށް ކެތްތެރިވުން ސުންނަތްވެގެން ވެއެވެ. އަދި ޙަރާމް ކަމަކަށް އަރި ނުގަނެ ހުރެވޭ މިންވަރުގައި ކެތްތެރިކަން ބެހެއްޓުން ވާޖިބުވެގެންވެއެވެ.\nޝައިޚުލް އިސްލާމް އިބްނު ތައިމިއްޔާ ރަޙިމަހު ﷲ ވިދާޅުވެފައިވެއެވެ. “ޢިލްމުވެރިން އިއްތިފާޤު ވެލައްވާފައިވާ ގޮތުގައި ކެތްތެރިވުމަކީ ވާޖިބެކެވެ.”\nއިބްނުލް ޤައްޔިމު ރަޙިމަހު ﷲ ވިދާޅުވިއެވެ. “ކެތްތެރިކަމަކީ ވާޖިބެއްކަމުގައި ޢިލްމުވެރިންވަނީ އިޖްމާޢު ވެލައްވާފައެވެ. ކެތްތެރިކަމަކީ އީމާންކަމުގެ ދެބައިކުޅަ އެއްބައެވެ. އަނެއް ބަޔަކީ ޝުކުރު އަދާކުރުމެވެ.”\nކެތްތެރިކަމަކީ ރުޅިއައުމާއި ހިތްހަމަ ނުޖެހުމުން ނަފްސު ހިފަހައްޓައި، ދުލުން ޝަކުވާކޮށް ހެދުމުން އެއްކިބާވެ، ގުނަންތަކުން އެފަދަ ޢަމަލު ނުކޮށް ހުރުމެވެ. މާތް ﷲ ވަޙީކުރައްވާފައިވެއެވެ. “وَلَنَبْلُوَنَّكُمْ بِشَيْءٍ مِنَ الْخَوْفِ وَالْجُوعِ وَنَقْصٍ مِنَ الأمْوَالِ وَالأنْفُسِ وَالثَّمَرَاتِ وَبَشِّرِ الصَّابِرِينَ (١٥٥) الَّذِينَ إِذَا أَصَابَتْهُمْ مُصِيبَةٌ قَالُوا إِنَّا لِلَّهِ وَإِنَّا إِلَيْهِ رَاجِعُونَ (١٥٦) أُولَئِكَ عَلَيْهِمْ صَلَوَاتٌ مِنْ رَبِّهِمْ وَرَحْمَةٌ وَأُولَئِكَ هُمُ الْمُهْتَدُونَ (١٥٧)” (އަލްބަޤަރާ 155 – 157) މާނައީ: “ހަމަކަށަވަރުން ތިމަންރަސްކަލާނގެ ތިޔަބައިމީހުން އިމްތިޙާނު ކުރައްވާހުށީމެވެ. (އެއީ) ބިރުވެރިކަމާއި ބަނޑުހައިހޫނުކަމުގެ ތެރެއިން ކަމެއް މެދުވެރިކުރެއްވުމުންނެވެ. އަދި މުދާތަކާއި ފުރާނަތަކާއި މޭވާތައް އުނިކުރެއްވުމުންނެވެ. އަދި ކެތްތެރިންނަށް އުފާވެރިކަމުގެ ޚަބަރު، ކަލޭގެފާނު ދެއްވާށެވެ! * އެއުރެންނީ އެއުރެންނަށް މުޞީބާތެއް ޖެހިއްޖެނަމަ، ހަމަކަށަވަރުން ތިމަންމެންނީ، اللَّه އަށް މިލްކުވެވޮޑިގެންވާ ބަޔެކޭ، އަދި ހަމަކަށަވަރުން ތިމަންމެންނީ، އެކަލާނގެ ޙަޟުރަތަށް އެނބުރިދާނޭ ބަޔެކޭ ބުނާ މީހުންނެވެ. * އެއުރެންނީ، އެއުރެންގެ ވެރިރަސްކަލާނގެ ޙަޟުރަތުން މަޣުފިރަތާއި ރަޙުމަތް އެއުރެންގެ މައްޗަށް ހުރި މީހުންނެވެ. އަދި ތެދުމަގު ލިބިގެންވާ މީހުންނީ ހަމަ އެއުރެންނެވެ.”\nއަނަސް ބުނު މާލިކު ރަޟިޔަ ﷲ ޢަންހުގެ އަރިހުން ރިވާވެގެންވެއެވެ. މަހާނައެއްގެ ކައިރީގައި ރޯން އިން އަންހެނެއްގެ ގާތުންލާފައި ކީރިތި ރަސޫލާ صلى الله عليه وسلم ވަޑައިގަތެވެ. އެހިނދު ޙަދީޘް ކުރެއްވިއެވެ. “اِتَّقِي اللهَ وَاصْبِرِي” މާނައީ: “ތިބާ މާތް ﷲ އަށް ތަޤުވާވެރިވެ ކެތްތެރިވާށެވެ.” އެ އަންހެނާ ބުންޏެވެ. “ތިބާ މިތަނުން ދާށެވެ. ތިމަންނާއަށް ޖެހިފައިވާ މުޞީބާތް ތިބާއަކަށް ޖެހިފައެއް ނުވެއެވެ. އެހެންވީމާ ތިމަންނާއަށް މިވާވަރެއް ތިބާއަކަށްނޭނގޭނެ އެވެ.” އެ އަންހެންނާއަށް ބުނެވުނެއެވެ. “އެހެން އެވިދާޅުވެ ޙަދީޘްކުރެއްވީ ކީރިތި ރަސޫލާ صلى الله عليه وسلم އެވެ.” ދެން އެއަންހެނާ ކީރިތި ރަސޫލާ صلى الله عليه وسلم ގެ ގޭދޮށަށް ދިޔައެވެ. އެހެނދު އެކަލޭގެފާނުގެ ގޭ ދޮރުކޮޅު މަތީގައި ގާޑުން ނުވަތަ ދޮރުވާނުން ނުތިބޭތީ ޢަޖައިބުވިއެވެ. އެއަންހެނާ އެކަލޭގެފާނަށް ދެންނެވިއެވެ. “އެހެން ބުނެވުނީ ތިމަންނާއަށް ކަލޭގެފާނުކަން ނޭގިގެންނެވެ.” އެހިނދު ޙަދީޘްކުރެއްވިއެވެ. “إِنَّمَا الصَّبْرُ عِنْدَ الصَّدْمَةِ الأُوَلَى” މާނައީ: “ހަމަކަށަވަރުން ކެތްތެރިކަންވަނީ މުޞީބާތް ކުރިމަތިވާ އެންމެ ފުރަތަމަ ހިނދުކޮޅުގައެވެ.”\nއިބްނު ޙަޖަރު ރަޙިމަހު ﷲ ވިދާޅުވެފައިވެއެވެ. މުޞީބާތް ކުރިމަތިވާ އެންމެ ފުރަތަމަ ދަނޑިވަޅުގައި އެކަމަށް ކެތްތެރިވެވިއްޖެނަމަ، ހިތުގެ ތެރެއަށް ވަންނަ ނުރުހުމާއި ހިތްހަމަ ނުޖެހުމުގެ މައްޗަށް ގަދަވެގަނެވޭނެއެވެ. އޭރުން ފުރިހަމަ ކެތްތެރިކަމެއް ލިބި އެކަމުގެ ދަރުމައާއި ސަވާބުވެސް ޙާޞިލުކުރެވޭނެއެވެ.\nއިބްނު ޤުދާމާ ރަޙިމަހު ﷲ ވިދާޅުވެފައިވެއެވެ. “މުޞީބާތެއް ޖެހިފައިވާ މީހާ މާތް ﷲ ގެ ޙަޟުރަތުން ވާގި ހޯދައި، މުޞީބާތުގެ ޙާލަތުގައި ކިޔުމަށް އެކަލާނގެ ބާވައިލެއްވި ދުޢާ ކިޔައި، އަދި ނަމާދާއި ކެތްތެރިކަމުން ވާގި ހޯދުމަށް އެކަލާނގެ ކުރައްވާފައިވާ އަމުރަށް ކިޔަމަންތެރިކަން އަދާކޮށް، ކެތްތެރިންނަށް ދެއްވާނޭކަމުގައި ވަޢުދުވެވޮޑިގެންފައިވާ ނިޢްމަތްތަކަށް އެދިގެން ހުރުން ވާޖިބުވެގެންވެއެވެ. މާތް ﷲ ވަޙީކުރައްވާފައިވެއެވެ. “وَبَشِّرِ الصَّابِرِينَ * الَّذِينَ إِذَا أَصَابَتْهُم مُّصِيبَةٌ قَالُواْ إِنَّا لِلّهِ وَإِنَّـا إِلَيْهِ رَاجِعونَ * أُولَـئِكَ عَلَيْهِمْ صَلَوَاتٌ مِّن رَّبِّهِمْ وَرَحْمَةٌ وَأُولَـئِكَ هُمُ الْمُهْتَدُونَ” (البقرة 155-157) މާނައީ: “އަދި ކެތްތެރިންނަށް އުފާވެރިކަމުގެ ޚަބަރު، ކަލޭގެފާނު ދެއްވާށެވެ! * އެއުރެންނީ އެއުރެންނަށް މުޞީބާތެއް ޖެހިއްޖެނަމަ، ހަމަކަށަވަރުން ތިމަންމެންނީ، اللَّه އަށް މިލްކުވެވޮޑިގެންވާ ބަޔެކޭ، އަދި ހަމަކަށަވަރުން ތިމަންމެންނީ، އެކަލާނގެ ޙަޟުރަތަށް އެނބުރިދާނޭ ބަޔެކޭ ބުނާ މީހުންނެވެ. * އެއުރެންނީ، އެއުރެންގެ ވެރިރަސްކަލާނގެ ޙަޟުރަތުން މަޣުފިރަތާއި ރަޙުމަތް އެއުރެންގެ މައްޗަށް ހުރި މީހުންނެވެ. އަދި ތެދުމަގު ލިބިގެންވާ މީހުންނީ ހަމަ އެއުރެންނެވެ.”\nޤަޟާޤަދަރަށް ރުހި ، ﷲ ތަޢާލާއަށް ފުރިހަމައަށް ބޯލަނބައި ކިޔަމަންގަތުން. މިއީ މާތް ﷲ އަށް ވަކީލުކުރާ، މާތް ﷲ ގެ ވަޢުދުފުޅު ތެދުކަމުގައި ޤަބޫލުކުރާ އެކަލާނގެ މުއުމިނު އަޅުތަކުންގެ އެންމެ މަތިވެރި ސިފަތަކުތެރެއިން ހިމެނޭ ސިފައެކެވެ. ޤަޟާޤަދަރަށް އީމާންވުމަކީ އީމާންކަމުގެ ރުކުންތަކުގެ ތެރެއިން ހިމެނޭ ކަމެކެވެ.\nإِنَّا لِلّهِ وَإِنَّـا إِلَيْهِ رَاجِعونَ ކިޔުން .\nމާތް ﷲ ވަޙީކުރައްވާފައިވެއެވެ. “الَّذِينَ إِذَا أَصَابَتْهُم مُّصِيبَةٌ قَالُواْ إِنَّا لِلّهِ وَإِنَّـا إِلَيْهِ رَاجِعونَ” (ބަޤަރާ 156) މާނައީ: “އެއުރެންނީ އެއުރެންނަށް މުޞީބާތެއް ޖެހިއްޖެނަމަ، ހަމަކަށަވަރުން ތިމަންމެންނީ، اللَّه އަށް މިލްކުވެވޮޑިގެންވާ ބަޔެކޭ، އަދި ހަމަކަށަވަރުން ތިމަންމެންނީ، އެކަލާނގެ ޙަޟުރަތަށް އެނބުރިދާނޭ ބަޔެކޭ ބުނާ މީހުންނެވެ.”\nކީރިތި ރަސޫލާ صلى الله عليه وسلم ޙަދީޘްކުރައްވާފައިވެއެވެ. “މާތް ﷲ ގެ އަޅުތަކުންކުރެ އަޅަކަށް މުޞީބާތެއް ޖެހޭހިނދު މިފަދައިން ކިޔައިފިނަމަ “إِئا لِئَهِ وَإنُّا اٍلَيْهِ رَاجِعًونَ اللَّهُمَّ ، أجُرْنِى فِى مُصِيَبَتِى ، وَأخْلِفْ لِى خَيْرآ مِنْهَا” މާތް ﷲ އޭނާގެ މުޞީބާތް ފިލުއްވައިދެއްވަވައި އެއަށްވުރެ ރަނގަޅު ގޮތެއް އޭނާއަށް ދައްކަވަތެވެ.”\nދުނިޔެއަކީ އިމްތިޙާނު ކުރުމުގެ ގޯތިކަމުގައިވާތީ ދުނިޔޭގައި އެތަކެއް މުޞީބާތްތަކާއި ދަތި އުނދަގޫތަކާއި ހިތާމަތައް ކުރިމަތިވާނެކަން ހަނދާން ކުރާށެވެ.\nދަންނާށެވެ! ތިބާޔާއި ތިބާގެ އަނބިދަރީންނާއި މުދަލަކީވެސް މާތް ﷲ އަށް މިލްކުވެވޮޑިގެންވާ ފަރާތްތަކާއި ތަކެއްޗެވެ. އެކަލާނގެ ދެއްވި އެއްޗެތި މިލްކުވެގެންވަނީ އެކަލާނގެއަށެވެ. އަދި އެކަލާނގެ އެދިވޮޑިގެންނެވި ކޮންމެ ވަގުތެއްގައި ގެންދެވުންވަނީވެސް އެކަލާނގެއަށެވެ. ކޮންމެ އެއްޗެއްވެސް އެކަލާނގެ ހެއްދެވީ ކަނޑައެޅިގެންވާ ވަކި އަޖަލަކަށެވެ.\nމުޞީބާތްތަކުގައި ނަމާދުން ވާގިވެރިކަން ހޯދާށެވެ. ކީރިތި ރަސޫލާ صلى الله عليه وسلم އަށް ބޮޑުކަމެއް ކުރިމަތިވެލައްވައިފިނަމަ، ނަމާދު ކުރެއްވުމަށް އެކަލޭގެފާނު އަމުރު ކުރައްވައެވެ. މުއުމިނު އަޅާގެ ޙާލަކީ މިއީއެވެ. އިމްތިޙާނުތަކުގެ ވަޤުތުގައި އޭނާ މާތް ﷲ ހަނދުމަކުރެއެވެ. އެހެނީ އެކަންކަމުން ސަލާމަތްކޮށްދެއްވާ ފަރާތަކީ އެކަލާނގެއެވެ.\nމުޞީބާތްތަކަށް ކެއްތެރިވުމުން ލިބޭ ސަވާބާއި ދަރުމައިގެ މަތިން ހަނދާންކުރާށެވެ. އޭގެ ތެރޭގައި:\nކެތްތެރީންނަށް އެއްވެސް ހިސާބެއްނެތި ދަރުމަޔާއި ސަވާބު ދެއްވުން\nކެތްތެރިންނާއެކުގައި މާތް ﷲ ވޮޑިގެންވުން\nމުޞީބާތްތަކަށް ކެތްތެރިވާ ފަރާތްތަކުގެ ފާފަތަކުގެ ކައްފާރާއެއް ކަމުގައި ކެތްތެރިކަން ވެގެން ދިޔުން\nމާތް ﷲ ރަޙުމަތާއި ޞަލަވާތާއި ހިދާޔަތް ކެތްތެރީންނަށް ލިބިގެންވުން\nކެތްތެރީންގެ މަޤާމު މަތިވެރިކޮށް ދެއްވުން\nނޯޓް: މި ލިޔުމަކީ ޠަރީޤުލްއިސްލާމް ވެބްސައިޓްގައި ޝާއިޢުކޮށްފައިވާ ލިޔުމެއްގެ ދިވެހިތަރުޖަމާއެވެ. ލިޔުމުގެ ބައެއް ބައިތަކަށް ކުދި ބަދަލުތައް ގެނެސް ބައެއް ނުކުތާތައް ޚުލާޞާކޮށްފައި ވާނެއެވެ.


Netherlands balikoh Italy kuriah - AO News\nނެދަލެންޑްސް ބަލިކޮށް އިޓަލީ ކުރިއަށް\nޔުއެފާ ނޭޝަންސް ލީގުގައި ރޭ ކުޅުނު މެޗުގައި ރަށުން ބޭރުގައި ނެދަލެންޑްސް ބަލިކޮށް އިޓަލީން ގުރޫޕްގެ އެއްވަނަ އަށް ޖެހިލައިފިއެވެ. މި މެޗުން އިޓަލީ މޮޅުވީ 1-0 އިންނެވެ.\nރޭގެ މެޗަށް ނިކުތްއިރު މި މުބާރާތުގައި އެންމެ ފަހުން ކުޅުނު މެޗުގައި އަމިއްލަ ދަނޑުގައި ބޮސްނިއާ އެންޑް ހާޒެގޮވީނާއާ ދެކޮޅަށް 1-1 އިން އެއްވަރުވުމުން އެ ޓީމުން ދަމަހައްޓަމުން އައި މޮޅުވުމުގެ ސިލްސިލާ ވަނީ ނިމުމަކަށް އައިސްފައެވެ. މީގެއިތުރުން، ލީގު އޭގެ ގްރޫޕު އެކެއްގެ އެއްވަނަ މަގާމު ހޯދުމަށްޓަކައި އިޓަލީން ރޭގެ މެޗު ކާމިޔާބުކުރުން ނޫން ގޮތެއް ނެތެވެ.\nއިޓަލީން ރޭގެ މެޗަށް ނިކުތްއިރު އެންމެ ފަހުން ބޮސްނިއާ އާ ދެކޮޅަށް ކުޅުނު މެޗުގެ ފުރަތަމަ އެގާރައަށް ގިނަ ބަދަލުތަކެއް ވަނީ ގެނެސްފައެވެ. އެގޮތުން، ޑިފެންސްލައިންގައި ހިމެނޭ ތިން ކުޅުންތެރިއެއް ބަދަލުކޮށްފައިވާއިރު، ދާދިފަހުން އަނިޔާއަށްފަހު ކުޅުމަށް އެނބުރިއައި އެ ޓީމުގެ ކެޕްޓަން ޖިއޯޖިއޯ ކިއެލީނީ އަށް ފުރުޞަތުދީފައިވެއެވެ. އަދި އެންމެ ފަހުން ކުޅުނު މެޗުގައި އެ ޓީމުގެ ފޯވާޑްލައިންގައި އިސްދައުރެއް އަދާކުރި އަންދްރެއާ ބެލޮއްޓީގެ ބަދަލުގައި ރޭގެ މެޗުގައި ހިމަނާފައިވަނީ ލާޒިއޯގެ އިތުބާރު ފޯވާޑް ޗީރޯ އިމޯބިލޭ އެވެ. މިއާ ހިލާފަށް ނެދަލެންޑްސް އިން ރޭގެ މެޗަށް ނިކުތީ މި މުބާރާތުގައި ޕޯލެންޑް އަތުން މޮޅުވި މެޗުގެ ފުރަތަމަ އެގާރައަށް އެންމެ ބަދަލެއް ގެނެސްގެންނެވެ.\nހޮލެންޑްގެ އެމްސްޓެޑަމް އެރީނާގައި ރޭ ކުޅުނު މެޗުގައި ދެ ޓީމުގެ ފަރާތުން ގޯލަށް އަމާޒުކޮށް ގިނަ ހަމަލާތަކެއް ފޮނުވާލާފައިވާއިރު، ގިނަ ވަގުތު ބޯޅަ ގެންގުޅުނީ އިޓަލީ އިންނެވެ. މެޗުގެ ފުރަތަމަ ހާފުގެ ކުރީކޮޅު އެ ޓީމަށް ވަނީ ލަނޑުޖަހާނެ ރަނގަޅު ފުރުޞަތުތަކެއްލިބި ބޭކާރުވެފައެވެ. އެގޮތުން، އެ ޓީމަށް ލީޑްނަގައިދިނުމަށް އިމޯބިލޭ އަށް ލިބުނު ދެ ފުރުޞަތުގެވެސް ބޭނުންހިފޭގޮތްނުވިއިރު، ނިކޮލޯ ބަރެއްލާ އާއި ލޮރެންޒޯ އިންސީނިއޭ ފޮނުވާލި ހަމަލާތައް ނެދަލެންޑްސް ގޯލްކީޕަރު ޔެސްޕާ ސިލެސަން މަތަކުރިއެވެ. މި ހާފުގައި ނެދަލެންޑްސްގެ ޖޯޖީނިއޯ ވައިނަލްޑަމް ފޮނުވާލި ބޯޅަ އިޓަލީގެ ކީޕަރު ޖިއަންލުއިޖީ ޑޮނަރުއްމާ މަތަކުރިއެވެ.\nރޭގެ މެޗުގައި ފެނިގެންދިޔަ ހަމައެކަނި ލަނޑު، ފުރަތަމަ ހާފުގެ އިތުރުވަގުތުގައި ކާމިޔާބުކޮށްދިނީ އުއްމީދީ މިޑްފީލްޑަރު ބަރެއްލާ އެވެ. މިއީ އެ ޓީމުގެ ފޯވާޑް އިމޯބިލޭ ނަގައިދިން ހުރަހަކުން ލިބުނު ބޯޅައެއް ބަރެއްލާ ބޮލުން ފޮނުވާލައިގެން ކާމިޔާބުކުރި ގޯލެކެވެ.\nމި ގްރޫޕުގައި ހިމެނޭ އަނެއް ދެ ޓީމު ބައްދަލުކުރި މެޗު ބޮސްނިއާގެ ދަނޑުގައި ޕޯލެންޑުން ކާމިޔާބުކުރީ 2-1 އިންނެވެ. މި މެޗުގައި ބޮސްނިއާގެ ހާރިސް ހަޖްރަޑިނޮވިޗް އެ ޓީމަށް ލިބުނު ޕެނަލްޓީއަކުން ލީޑްނަގައިދީފައިވަނިކޮށް، ޕޯލެންޑުން ވަނީ ކަމިލް ގްލިކް އާއި ކަމިލް ގްރޮޒިސްކީ ވައްދާލި ގޯލްތަކުން ކުރި ހޯދާފައެވެ.\nމި މުބާރާތުގައި ރޭ ކުޅުނު ފާހަގަކޮށްލެވޭ އެހެން މެޗުތަކުގެ ނަތީޖާއަށް ބަލާއިރު، އުތުރު އަޔާލެންޑް އަތުން ރަށުން ބޭރުގައި 5-1 އިން ނޯވޭ މޮޅުވިއިރު އެ ޓީމުގެ ޒުވާން ފޯވާޑް އާލިން ބްރައުޓް ހާލަންޑް ދެ ލަނޑުޖެހިއެވެ. އަމިއްލަ ދަނޑުގައި ސްކޮޓްލެންޑް އަތުން 2-1 އިން ޗެކްރިޕަބްލިކް ބަލިވިއިރު، ރޫމޭނިއާ ވަނީ ރަށުން ބޭރުގައި 3-2 އިން އޮސްޓްރިއާ އަތުން މޮޅުވެފައެވެ.\nނެދަލޭންޑްސްކުޅިވަރުއިޓަލީ ގައުމީ ޓީމުދުނިޔެޔުއެފާ ނޭޝަންސް ލީގު


PPM Aai Eku Kuriah Dhiumah MDA In Gotheh Ninmun Faskohfi - Vaguthu\nއަދަދު މަދު، ނަމަވެސް ކޮވިޑް ނުނިމޭ - 10 ގަޑިއިރު ކުރިން\nޕީޕީއެމް އާއި އެކު ކުރިއަށް ދިއުމަށް އެމްޑީއޭ އިން ގޮތެއް ނިންމުން ފަސްކޮށްފި\nރައީސް ޔާމީން އާއި ސިޔާމް\nޕީޕީއެމާއި އެމްޑީއޭ ކޯލިޝަންގެ މުސްތަގުބަލާ މެދު ގޮތެއް ނިންމުމަށް މިރޭ އެމްޑީއޭގެ ކައުންސިލް ބައްދަލުވުމެއް ބާއްވަން ނިންމުމަށް ފަހު އެބައްދަލުވުން ފަސްކޮށްފިއެވެ.\nއެމްޑީއޭގެ ކައުންސިލް ބައްދަލުވުން ފަސްކުރިކަން ކަށަވަރުވި ނަމަވެސް ބައްދަލުވުން ފަސް ކުރި ސަބަބެއް ވަނީ ސާފުނުވެފައެވެ. ދެން އެމްޑީއޭގެ ކައުންސިލް ބައްދަލުވުމެއް ބާއްވާނެ އިރެއް ވެސް އެޕާޓީ އިން ހާމަކޮށްފައެއް ނުވެއެވެ.\nއެމްޑީއޭ އާއި ޕީޕީއެމް އިން 2013 ގެ ރިޔާސީ އިންތިޚާބާއި ދިމާކޮށް އެކުލަވާލި ކޯލިޝަން އެއްބަސްވުމުގެ މުއްދަތު މިހާރު ވަނީ ހަމަވެފައެވެ. އެހެންކަމުން އެއްބަސްވުން އާކުރުމާއި މެދު ގޮތެއް ނިންމަން މިހާރު އެމްޑީއޭ އަށް ވަނީ ޖެހިފައެވެ.\nއެމްޑީއޭގެ ލީޑާޝިޕްގެ ބައެއް ބޭފުޅުން ގެންދަވަނީ އެ އެއްބަސްވުމުގެ ދަށުން އެ ޕާޓީ އަށް ކޮށްދޭން އެއްބަސްވި ކަންތައްތަކަށް ސަރުކާރުން އަމަލުނުކުރާ ކަމަށް ބައެއް ފޯރަމްތަކުގައި ވިދާޅުވެފައެވެ. ނަމަވެސް ޕާޓީގެ އިސް ގިނަ ބޭފުޅުންނާއި އާންމު ގިނަ މެންބަރުން އަދިވެސް ތާއިދު ކުރަނީ ޕީޕީއެމް އަށް ތާއިދު ކުރާށެވެ.\nމިމައްސަލައިގައި ޕާޓީގެ ލީޑަރު އަހްމަދު ސިޔާމް މުހައްމަދު (ސަންޓްރެވަލް ސިޔާމް) ގެ ވިސްނުންފުޅު ހުރި ގޮތެއް އަދި ސާފެއް ނުވެއެވެ.\nރިޔާސީ އިންތިޚާބުގެ ކެމްޕޭން ހަރަކާތްތަކުން އެމްޑީއޭގެ އިސް ބޭފުޅުން ނުފެނުނު ނަމަވެސް އެބޭފުޅުން ރައީސް ޔާމީންގެ ކެމްޕޭންގައި ބައިވެރިވަމުންދާ ކަމަށް ވެއެވެ. އެގޮތުން ބައެއް ބޭފުޅުން އެބޭފުޅުންގެ ދާއިރާތަކުގައި ކެމްޕޭން ހަރަކާތްތައް ކުރިއަށް އެބަގެންދަވައެވެ.\nއޮގަސްޓް 26, 2018 22:48\nމިހާރު ލިބޭވަރު މަދީކަމަށްވާނީ؟ ލަސްކޮށްލީމާ ލިބޭވަރު އިތުރުނާނެ\nއޮގަސްޓް 26, 2018 22:53\nޕީޕީއެމް އާއިއެކު ކުރިޔަށް ދިޔުމަށްވުރެ ފައިދާ އާއި ލާބަ އާއި މަންފާ ހުރިގޮތެއް އެމްޑީއޭ އަކަށް ނެތް. ދެންތިބީ ބުނާބަހެއްގައި ތެދުވެރިވާން ހިތައްވެސް ނާރާބައެއް.\nއޮގަސްޓް 26, 2018 23:01\nވިސްނަނީ ކަންނޭނގެ ކުރިއަށް ނުގޮއްސިއްޔާ އަންނާނެ ތުހުމަތު ތަކާ ދޭތެރޭ\nއޮގަސްޓް 26, 2018 23:27\nއަޅެ ތި އެމްޑީއޭތީ ކީއްކުރަން ރަޖިސްޓްރީކޮށްގެން އުޅޭ ފާޓީއެއް؟ ރައްޔިތުންނަށް ކޮށްދެނީކީއް؟ ބޭއްވީ ކޮންއިވެންޓެއް؟ އެއްވެސް ހަރަކާތްތެރިކަމެއް ނުފެނޭ!\nއޮގަސްޓް 27, 2018 00:05\nޝިޔާމުގެ ދުވަސް ތިދިޔައީ. މާދަމާ ޝިޔާމުގެ ގެއިން ކަޅު ފޮއްޓެއް ނުވަތަ ޕެންޑުރައިވެއް ނުވަތަ މެޝިން ގަންއެއް ފުލުހުން ނުހޯދިއްޔާ ރަގަޅު.\nއޮގަސްޓް 27, 2018 00:28\nމަޖްލިސް އިންތިޚާބަށް ވާއިރަށް ސަން ސިޔާމްގެ ކިބައިން ސަލާމަތް ވެވިއްޖެއްޔާ ވަރަށް ރަނގަޅު! ޕީޕީއެމްގެ ބުރިކަށިމަތީގައި ތިބެގެން ގޮނޑި ނަގާ ބައެއް ތިޔައީ! ސިޔާސީ އެއްވެސް އުރައްޕެއް ހުރި ބައެއް ނޫން ތިޔައީ! އަވަހަށް ދާންއުޅޭ! ތިކަހަލަ ލޮނުމަޑު މީހުންނަކަށް މިހާ ކޮޅިގަނޑު ގިނަ ދުވަސްވަރެއްގައި ހިފަހައްޓައެއް ނުލެވޭނެ!!\nއޮގަސްޓް 27, 2018 11:00\nސީޔާމަކީ މައުމޫނަށް ނުހަނު އިޙްތިރާމް ކުރާ މީހެއް އަދި މައުމޫންގެ އެދި ވަޑައިގެންނެވުމަކަށް ކޯލި ޝަނުގައި ބައިވެރިވީ މިއަދަކު މައުމޫން ނެތް\nއޮގަސްޓް 27, 2018 12:44\nބަލަ ދުރަށްދާށޭ ތިޔަބުނަނީ މަޖިލިސްތެރެއިން ޔާމީނުގެ ސަރުކާރު ވައްޓާލަން ބޭނުންވިނަމަ އެކަން ސިޔާމުގެ މަޖިލިސްމެންބަރުން މެދުވެރިކޮށް އެކަން ކިތައްމެ ރީއްޗަކަށްވެސް ކުރެވުނީސް! އެކަމަކު އެކަންއެގޮތައް ނުކުރީ ވަފާތެރިވުމުގެ ބޭނުމުގައި


ފްރެންޗް ލީގު: 10 ޕޮއިންޓްގެ ލީޑަކާއެކު ތާވަލުގެ ކުރީގާއި ޕީއެސްޖީ...\nފްރެންޗް ލީގު: 10 ޕޮއިންޓްގެ ލީޑަކާއެކު ތާވަލުގެ ކުރީގާއި ޕީއެސްޖީ ހަމަޖެހިލައިފި\nމި ސީޒަނުގައި ޕީއެސްޖީ ކުޅުނު އެއްވެސް މެޗަކުން އެ ޓީމު ބަލިވެފައެއް ނުވޭ\nޕީއެސްޖީގެ އަމިއްލަ ދަނޑުގައި ޓްރޯޔޭސްއާއި ދެކޮޅަށް ކުޅުނު މެޗުން އެ ޓީމު މޮޅުވެފައިވަނީ 2-0 ގެ ނަތީޖާއަކުން\n30 ނޮވެންބަރ 2017 | ބުރާސްފަތި 18:22\nކަވާނީ ލަނޑު ޖެހުމަށްފަހު އުފާ ފާޅުކުރަނީ\nފްރެންޗް ލީގުގައި ކުޅުނު މެޗުން މޮޅުވެ ޕީއެސްޖީއިން 10 ޕޮއިންޓްގެ ލީޑެއް ނަގައި ތާވަލުގެ ކުރީގައި ހަމަޖެހިލައިފިއެވެ.\nޕީއެސްޖީގެ އަމިއްލަ ދަނޑުގައި ޓްރޯޔޭސްއާއި ދެކޮޅަށް ކުޅުނު މެޗުން އެ ޓީމު މޮޅުވެފައިވަނީ 2-0 ގެ ނަތީޖާއަކުންނެވެ. މި މެޗުގައި ޕީއެސްޖީގެ ފަރާތުން ވަނީ މޮޅު އެޓޭކިން ފުޓްބޯޅައެއް ފެނިގެން ގޮސްފައެވެ. އެ ޓީމުން ވަނީ ޓްރޯޔޭސްގެ ހާފަށް ބާރުބޮޑުކޮށް ލަނޑު ޖެހުމަށް ފުލުފުލުގައި ގިނަ ފުރުސަތުތަކެއް ތަނަވަސް ކޮށްފައެވެ.\nމެޗުގެ ފުރަތަމަ ހާފުގައި ލަނޑެއް ފެނިގެން ގޮސްފައިނުވާއިރު ޕީއެސްޖީއަށް ވަނީ މި ހާފުގައި ޕެނަލްޓީއެއް ލިބިފައެވެ. އެގޮތުން ފުރަތަމަ ހާފުގެ 39 ވަނަ މިނެޓުގައި އެ ޓީމަށް ލިބުނު ޕެނަލްޓީ ޓްރޯޔޭސްގެ ކީޕަރު ވަނީ ދިފާއުކޮށްފައެވެ. ކަވާނީ މި ޕެނަލްޓީ ބޭކާރުކޮށްލިއިރު ފުރަތަމަ ހާފު ނިމުނީ އެއްވެސް ޓީމަކަށް ލަނޑެއް ނުޖެހި އެއްވަރުވެގެންނެވެ.\nޕީއެސްޖީއަށް ޓްރޯޔޭސްގެ ޑިފެންސް ހުޅުވާލެވުނީ މެޗުން 73 މިނެޓު ކުޅެވިފައި ވަނިކޮށެވެ. އެގޮތުން ހިތްގައިމު ލަނޑަކާއެކު ޕީއެސްޖީއަށް ލީޑު ނަގައިދިނީ މި ސީޒަނުގައި ދުނިޔޭގެ ރެކޯޑު ފީއަކަށް އެ ޓީމާއި ގުޅުނު ބްރެޒިލްގެ ފޯވާޑް ނޭމާއެވެ. ޕީއެސްޖީގެ ދެވަނަ ލަނޑު މެޗުގެ 90 ވަނަ މިނެޓުގައި ނޭމާގެ އެހީތެރިކަމާއެކު އެ ޓީމަށް ޖަހައިދިނީ މި ސީޒަނުގައި އެ ޓީމަށް އެންމެ ގިނަ ލަނޑު ޖަހައިދިން ކުޅުންތެރިޔާ ކަމަށްވާ އެޑިންސަން ކަވާނީއެވެ.\nމި ސީޒަނުގައި ޕީއެސްޖީ ކުޅުނު އެއްވެސް މެޗަކުން އެ ޓީމު ބަލިވެފައެއް ނުވެއެވެ. އެގޮތުން އެ ޓީމުން ވަނީ މި ސީޒަނުގައި މިހާތަނަށް 47 ލަނޑު ޖަހާފައެވެ. މި ސީޒަނަށް ޕީއެސްޖީއިން ވަނީ ވަރަށް ބޮޑަށް ތައްޔާރުވެފައެވެ. މިދިޔަ ސީޒަނުގެ ފްރެންޗް ލީގު އެ ޓީމަށް ގެއްލުނީ މުހިންމު ގިނަ މެޗުތަކުގައި ގެއްލުވާލި ޕޮއިންޓްތަކުގެ ސަބަބުންނެވެ.\nމި ސީޒަނުގައި ޕީއެސްޖީއިން ވަނީ ލީގުގައި 15 މެޗު ކުޅެވުނުއިރު 10 ޕޮއިންޓްގެ ލީޑެއް ނަގާފައެވެ. އެގޮތުން އެ ޓީމަށް އެއްވަނަ ލިބެނީ 41 ޕޮއިންޓާއެކުއެވެ. ދެވަނައިގައި އޮތް މާސޭއަށް 31 ޕޮއިންޓް ލިބިފައިވާއިރު ތިންވަނައިގައި އޮތް ލިޔޯންއަށް ލިބިފައިވަނީ 29 ޕޮއިންޓްއެވެ. މިދިޔަ ސީޒަނުގެ ޗެމްޕިއަން މޮނާކޯ އޮތީ 29 ޕޮއިންޓް ހަމަކޮށް އެހެނަސް ލަނޑުގެ ތަފާތުން ހަތަރު ވަނައިގައެވެ.


Narakige Dhoru ''Door To Hell'' ނަރަކައިގެ ދޮރު، ޑޯރ ޓު ހެލް – Huvadhoo News Narakige Dhoru ''Door To Hell'' Huvadhoo News\nނަރަކައިގެ ދޮރު، ޑޯރ ޓު ހެލް\nމީގެ ސާޅީސް އަހަރުކުރިން ޖިއޮލިޖްސިޓުން ތަހުލީލް ތަކެއް ކުރުމަށް ކޮނުން ވަޅުގަނޑު ވެފައިވަނީ މިއަދާހަމަޔަށްވެސް ނުނިވި އަދައަދައި ހުރި އަލިފާނުގެ ވަޅުގަނޑެއް ކަމުގައެވެ.\nމިތަން މަޝްހޫރުވެފައިވަނީ ‘ނަރަަކައިގެ ދޮރޮ’ ޑޯރ ޓު ހެލް ގެ ނަމުންނެވެ. ތުރުކަމިނިސްތާންގެ ދާވޭސް ރަށްފުށުގައިވާ މިތަނަކީ ނަވާރަ ސަތޭކަ ހަތްދިހަ އެއްވަނަ އަހަރު ސޮވިއެޓް ގެ ޖިއޮލިޖްސްޓުން ތަކެއް ތަހުލީލް ކުރުމަށް ކޮނުނު ވަޅުގަނޑެކެވެ. މިވަޅުގަނޑު ކޮނުމުގެ ތެރޭގައި ހަތްދިހަ މީޓަރު ފުނަށް ވަޅުގަނޑު ފޫވެއްޓި ވަޅުގަނޑު ތެރެއިން ވިހަގޭސް ނުކުމެދާނެ ކަމުގެ ބިރަށް ވަޅުގަނޑުގައިވަނީ އަލިފާން ރޯކޮށްފައެވެ.\nޖިއޮލެޖިސްޓްން އެތާގައި އަލިފާން ރޯކުރީ އަލިފާން ގަނޑު އެދުވަހު ނިވޭނެކަމަށް ހީކޮށްގެނެންވެ. ނަމަވެސް މިއަދާ ހަމަޔަށްވެސް އެ ވަޅުގަނޑު ވެފައިވަނީ އަދައަދައި ހުރި ބޮޑު އަލިފާންގަޑަކަށް ވެފައެވެ. މިތަން ވެފައިވަނީ މިހާރު ކޮންމެ އަހަރަކުވެސް އެތަށްހާސް ފަތުރުވެރިންނެއް ޒިޔާރަށް ކުރަމުންދާ ފަތުރުވެރިންގެ މެދުގައި މަޤްބޫލު މަންޒިލަކަށް ވެފައެވެ.


ދިރިތިބީން ޤުރުއާން ކިޔެވުމުން، އެކަމުގެ ޘަވާބު މައްޔިތާއަށް ފޯރާތަ؟ | އަޅުކަން | ފިޤުހު | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ފިޤުހު އަޅުކަން ދިރިތިބީން ޤުރުއާން ކިޔެވުމުން، އެކަމުގެ ޘަވާބު މައްޔިތާއަށް ފޯރާތަ؟\nދުޢާ ކުރުން، ޞަދަޤާތް ދިނުން، މިކަންތަކަކީ މައްޔިތާއަށް ފައިދާ ކުރާނެ ކަންތައްތަކެއް ކަމަށް ޢިލްމުވެރިން އެއްބަސްވެ ލައްވާ ކަންތަކެވެ. އަދި މިއީ ދީނުގައި، މަޝްރޫޢު ދެ ކަން ކަމަށްވެސް ޢިލްމުވެރިން އެއްބަސްވެލައްވައެވެ.\nޤުރުއާން ކިޔެވުމަކީވެސް މައްޔިތާއަށް އެކަމުގެ ޘަވާބު ފޯރާނެކަމެކެވެ. ނަމަވެސް ޤުރުއާން ކިޔެވުމުގެ މައްސަލާގައި ޢިލްމުވެރިންގެ މެދުގައި އިޚްތިލާފް އުފެދިފައި ވެއެވެ. ތިރީގައި މިވަނީ މި ކަމުގެ ތަފްޞީލެވެ.\n1- އިމާމް އައްނަވަވީ:\nއިމާމް އައްނަވަވީ ވިދާޅުވިއެވެ: "އަދި އަހަރެމެންގެ މަޛްހަބުގައި (މުރާދަކީ ޝާފިޢީ މަޛްހަބު) މަޝްހޫރު ރައުޔަކީ، މައްޔިތާއަށްޓަކައި ޤުރުއާން ކިޔެވުމަކުން އެ ކަމުގެ ޘަވާބު މައްޔިތާއަކަށް ނު ފޯރާނެއެވެ. އަދި މަޛްހަބުގެ ބައެއް ޢިލްމުވެރިން ވިދާޅުވީ، ޘަވާބު ފޯރާނެ ކަމަށެވެ. އިބްނު ޙަންބަލް ވިދާޅު ވީ ފަހުން މި ބުނި ރައުޔެވެ. (ޞަޙީޙް މުސްލިމް ބިޝަރްޙި އައްނަވަވީ7ވަނަ ބައި 90 ވަނަ ޞަފްޙާ)\n2- ޙަންބަލީ މަޛްހަބު :\nޙަންބަލީ މަޛްހަބުގެ އެންމެ ބޮޑު އެއް ޢިލްމުވެރިއެއް ކަމުގައިވާ އިބްނު ޤުދާމާގެ ''އަލްމުޣްނީ'' ގައި، ޤުރުއާން ކިޔެވުމުގެ ޘަވާބު މައްޔިތާއަށް ފޯރާނެ ކަމަށް ވިދާޅުވެ، އެކަމަށް ހުއްޖަތް ދައްކަވަމުން ވިދާޅުވެފައިވެއެވެ: ''މި ޙަދީޘްތަކަކީ ޞައްޙަ ޙަދީޘްތަކެކެވެ. އަދި ހުރިހާ ވައްތަރެއްގެ ހެޔޮ ކަމަކުންވެސް (ދިރިތިބީން މައްޔިތާއަށްޓަކައި ކުރާ) މައްޔިތާއަށް މަންފާ ކުރާނެ ކަމަށް މި ޙަދީޘްތައް ދަލީލުކޮށް ދެއެވެ. އަދި ރޯދަ، ޙައްޖު، އިސްތިޣްފާރު ކުރުން ފަދަ ހަށިގަނޑުން ކުރެވޭ އަޅުކަންތައް ކުރުމުން، މާތް ﷲ އެ ކަންތަކުގެ ހެޔޮ އަސަރު މައްޔިތާއަށް ފޯރު ކޮށްދެއްވައެވެ. ވީމާ ޙަދީޘްތަކާ އެކު އަހަރެމެން ބުނި، ރަނގަޅު ކަންތަކުން މައްޔިތާއަށް މަންފާ ކުރާނެއެވެ. ޔާސީން ސޫރަތް ކިޔެވުމުން ކައްވަޅުގައި އޮންނަ މީހާގެ ހާލު ލުއިވާނެ ކަމަށް ޙަދީޘުންވެސް އެނގެއެވެ. އަދި ޤުރުއާން ކިޔެވުމުން، މަންފާ ކުރާނެ ކަމުގެ އަނެއް ދަލީލަކީ މި ކަމަކީ މުސްލިމުންގެ ގިނަ ބަޔަކު ކުރާ ކަމެކެވެ. ހުރިހާ ރަށްތަކެއްގައި ހުރިހާ ދުވަސްވަރެއްގައިވެސް މީހުން ޤުރުއާން ކިޔަވައި މައްޔިތާއަށް އޭގެ ޘަވާބު ހަދިޔާ ކުރެއެވެ. އަދި މިކަމަކަށް މީހަކު އިންކާރެއްވެސް ނުކުރެއެވެ. (އަލްމުޣްނީ2ވަނަ ބައި، 568 ވަނަ ޞަފްޙާ )\n3- ޙަނަފީ މަޛްހަބު :\nޙަނަފީ މަޛްހަބުގައިވެސް ބުނެފައި ވަނީ ޤުރުއާން ކިޔަވާފައި އޭގެ ޘަވާބު މައްޔިތާއަށް ހަދިޔާ ކުރުމުން، އޭގެ މަންފާ މައްޔިތާއަށް ކުރާނެ ކަމަށެވެ. " އައްދުއްރުލް މުޚްތާރު ވަ ރައްދުލް މުޙްތާރު" އޭ ކިއުނު ޙަނަފީ މަޛްހަބުގެ ފޮތުގައި ބުނެވިފައިވެއެވެ. " މަޤްބަރާއަށް ވަދެ ޔާސީން ސޫރަތް ކިޔެވުމުން، ކައްވަޅުގައި އޮންނަ މީހާއަށް ލުއިކަން ލިބޭ ކަމަށް ޙަދީޘްގައި އޮންނާތީ، ޔާސީން ސޫރަތް ކިޔެވިދާނެއެވެ. ''\n4- އިބްނު ތައިމިއްޔާގެ ރައުޔު:\nމައްޔިތާއަށްޓަކައި ޤުރުއާން ކިޔެވުމާ ބެހޭ ގޮތުން ޝައިޚުލް އިސްލާމް އިބްނު ތައިމިއްޔާ ވިދާޅުވަނީ، އޭގެ ޘަވާބު މައްޔިތާއަށް ފޯރާނެ ކަމަށެވެ. އަދި މި މައްސަލާގައި ޚިލާފު ވާކަމަށް ވިދާޅުވެފައި އޭގެ ތެރެއިން އިބްނު ތައިމިޔާ އިޚްތިޔާރު ކުރެއްވީ، ޘަވާބު ފޯރާނެ ކަމަށް ބުނާ ރައުޔެވެ.\nއެ ގޮތުން ވިދާޅުވިއެވެ: '' މައްޔިތާގެ ފަރާތުން ޞަދަޤާތް ދިނުމަކީ ފަހެ މުސްލިމުން އިއްތިފާޤު ވާ ގޮތުގައި، މައްޔިތާއަށް މަންފާ ކުރާނެ ކަމެކެވެ. އެ ކަމާއި ބެހޭ ގޮތުން ޞައްޙަ ޙަދީޘްތައް ވާރިދުވެފައި ވެއެވެ. މިސާލަކަށް މި ޙަދީޘެވެ. عَنْ  عَائِشَةَ  أَنَّ  رَجُلًا  أَتَى النَّبِيَّ  صَلَّى اللَّهُ عَلَيْهِ وَسَلَّمَ  فَقَالَ يَا رَسُولَ اللَّهِ  إِنَّ  أُمِّيَ  افْتُلِتَتْ  نَفْسَهَا وَلَمْ تُوصِ وَأَظُنُّهَا لَوْ تَكَلَّمَتْ تَصَدَّقَتْ أَفَلَهَا أَجْرٌ إِنْ تَصَدَّقْتُ عَنْهَا قَالَ نَعَمْ\nމާނައަކީ: ޢާއިޝަތުގެފާނުގެ ރިވާކުރެއްވިއެވެ. ''މީހަކު، ރަސޫލުއްﷲ ޞައްލައްﷲ ޢަލައިހި ވަސައްލަމަގެ އަރިއަހަށް އައިސް ދެންނެވިއެވެ.\n''އަޅުގަނޑުގެ މަންމަ އެއްވެސް ވަޞިއްޔަތެއް ނުކޮށް ކުއްލި ގޮތަކަށް ނިޔާވެއްޖެއެވެ. އަދި އަޅުގަނޑަށް ހީވަނީ މަންމައަށް ވާހަކަ ދައްކާނެ ފުރުޞަތެއް ލިބުނުނަމަ، ކޮންމެވެސް ޞަދަޤާތެއް ދިނީހެވެ. ފަހެ އަޅުގަނޑު މަންމަގެ ފަރާތުން ޞަދަޤާތް ދިނިއްޔާ މަންމައަށް އެކަމުގެ ހެޔޮ އަޖުރު ލިބޭނެތޯއެވެ؟ '' ކީރިތި ރަސޫލާ ޙަދީޘް ކުރެއްވިއެވެ. '' އާނ އެކެވެ. ''\nހަމަ މިފަދައިން މައްޔިތާގެ ފަރާތުން ޙައްޖުވުމާއި އުޟުޙިޔާ ކަތިލުމާއި އަޅުން މިނިވަން ކުރުމާއި ދުޢާ ކުރުމާއި އިސްތިޣްފާރު ކުރުމުން ، މައްޔިތާއަށް މަންފާ ކުރުމަކީވެސް އެއްވެސް އަރާރުމެއް އޮތް ކަމެއް ނޫނެވެ. ނަމަވެސް މައްޔިތާގެ ފަރާތުން ރޯދަ ހިފުމާއި ސުންނަތް ނަމާދު ކުރުމާއި ޤުރުއާން ކިޔެވުމާ ބެހޭ ގޮތުން ޢިލްމުވެރިންގެ ދެ ބަހެއް އޮވެއެވެ. އެއީ:-\nހ- ކިޔެވުމުގެ ޘަވާބު ވާސިލުވާނެއެވެ. މިއީ އަޙްމަދު އަދި އަބޫޙަނީފާ އަދި އެ ނުން މީހުންގެވެސް ރައުޔެވެ. ( ޝާފިޢީ މަޛްހަބުގެ ބައެއް މީހުންވެސް މި ހެން ބުނޭ) މި ގޮތުން އިމާމް އަޙްމަދު ވިދާޅުވެފައި ވެއެވެ. " ހެޔޮ ކޮންމެ ކަމެއްގެ ހެޔޮ އަސަރު މައްޔިތާއަށް ކުރާނެއެވެ.\nށ- އޭގެ ޘަވާބު އޭނާއަށް ވާސިލެއް ނުވާނެއެވެ. މިއީ މާލިކީ މަޛްހަބުގައި މަޝްހޫރު ގޮތް އަދި ޝާފިޢީ މަޛްހަބު ބުނާ ގޮތެވެ.\n(މަޖްމޫޢު ފަތާވާ ޝައިޚުލް އިސްލާމް އިބްނު ތައިމިއްޔާ، 24 ވަނަ ބައި، ޞ.315)\nޤުރުއާން ކިޔަވައިގެން އޭގެ ހެޔޮ ޘަވާބު މައްޔިތާއަށް ފޯރުމުގައި ޝަރުޠެއް އޮވެއެވެ. އެއީ ޤުރުއާން ކިޔަވާ މީހާ އެއްވެސް މާއްދީ މަންފާއަކަށް ނުކިޔެވުމެވެ. ވީމާ ލާރި ދީގެން މީހުން ލައްވައި ކިޔައްވައިގެން އޭގެ އެއްވެސް ޘަވާބެއް މައްޔިތާއަށް ނުފޯރާނެއެވެ. މި ބީދައިން ވާހަކަ ދައްކަވަމުން އިބްނު ތައިމިޔާ ވިދާޅުވިއެވެ: " އެކަމަކު ޤުރުއާން ކިޔައްވަން މީހުން ކުއްޔަށް ހިފައި ކިޔެވުމުގެ ޘަވާބު މައްޔިތާއަށް ހަދިޔާ ކުރުން ޞައްޙައެއް ނުވާނެއެވެ. ސަބަބަކީ ﷲ ގެ ވަޖުހުފުޅަށްޓަކައި އަޅުކަމެއްގެ ގޮތުގައި މެނުވީ ޤުރުއާން ކިޔެވުން ހުއްދަ ނުވާތީއެވެ. އަދި ދުންޔަވީ ސަބަބަކަށްޓަކައި ކުރާ އަޅުކަމެއް މާތް ﷲ ޤަބޫލެއް ނުކުރައްވާނެއެވެ. "\n5- އިބްނުލް ޤައްޔިމް :\nޝައިޚުލް އިސްލާމްގެ ދަރިވަރު އިމާމް އިބްނުލް ޤައްޔިމްވެސް ދެކެލައްވާ ގޮތުގައި އުޖޫރައަކާ ނުލާ ޤުރުއާން ކިޔެވުމަށް ފަހު، އޭގެ ޘަވާބު މައްޔިތާއަށް ހަދިޔާ ކުރުމުން އެކަމުގެ މަންފާ މައްޔިތާއަށް ކުރާނެއެވެ. އިބްނުލް ޤައްޔިމްގެ މި ކަމާ މެދު ވާހަކަ ދައްކަވަމުން ، މި އުއްމަތުގެ ސަލަފުން މި ގޮތަށް ޤުރުއާން ކިޔަވާފައި ނެތް ކަމަށް ބުނެ، މިކަން އިންކާރު ކުރާ މީހުންނަށް ބުއްދީގެ ދަލީލު ދައްކަވައި އެ ހެން ބުނާ މީހުންގެ ބަހަށް ރައްދު ދެއްވާފައި ވެއެވެ. ޚުލާޞާއަކީ އިބްނުލް ޤައްޔިމްވެސް މިކަން ހުއްދަ ކުރައްވާ ކަމެވެ.\n6- އިބްނު ޢުޘައިމީން :\nފަހުގެ ޢިލްމުވެރިންގެ ތެރެއިން ސުޢޫދިއްޔާގެ ބޮޑު ޢިލްމުވެރިއެއް ކަމުގައިވާ ޝައިޚް މުޙައްމަދު ބިން ޞާލިޙް އަލްޢުޘައިމީން "ނޫރު ޢަލައް ދަރްބު" ޕްރޮގުރާމުގައި ވިދާޅުވެފައި ވާ ގޮތުން ވެސް، މިއީ ޚިލާފު މައްސަލައެކެވެ. ދެން ވިދާޅުވީ ޤުރުއާން ކިޔަވާފައި އޭގެ ޘަވާބު މައްޔިތާއަށް ހަދިޔާ ކުރުން އެއީ ހުއްދަ އަދި މަންފާ ކުރާނެ ކަމެއް ކަމަށެވެ. ހަމަ މިއާ އެކުއެކީގައި ވިދާޅުވީ ޤުރުއާން ކިޔެވުމަށް، ލާރި ދީގެން ކުއްޔަށް މީހުން ގެނެސް ކިޔެއްވުމަކީ ހުއްދަ ކަމެއް ނޫން ކަމަށެވެ. އަދި މިއީ ޙަރާމް ކަމެއް ކަމަށް ވިދާޅުވަމުން، އިތުރަށް ވިދާޅުވި ގޮތުގައި ޤުރުއާން ކިޔެވުމަކީ އަޅުކަމެކަވެ. ވީމާ އަޅުކަމަކަށް އެއްވެސް އުޖޫރައެއް ނެގުން ހުއްދަ ނުވާނެއެވެ.\nއަދި މި ގޮތަށް ޤުރުއާން ކިޔަވާފައި ލާރި ނަގާ މީހާގެ ކުލީގެ ޢަޤުދަކީވެސް ބާޠިލު ޢަޤުދެކެވެ. ވީމާ އެ ފައިސާވެސް ކިޔަވާ މީހާއަށް ޙަލާލެއް ނުވާނެއެވެ. ދެން ވިދާޅުވީ މި ގޮތަށް ލާރީ ދީގެން ކިޔެއްވުމުން ކިޔަވާ މީހާއަށްވެސް އަދި މައްޔިތާއަށްވެސް އެއްވެސް ޘަވާބެއް ނުލިބޭނެ ކަމަށެވެ. ވީމާ މައްޔިތާގެ އަހުލުވެރިން އަތުން ބޭކާރު ގޮތުގައި ފައިސާތަކެއް ދިއުން ނޫން އެއްވެސް ކަމެއް ، މި ކަމުގައި ނުވާ ކަމަށެވެ.\nއަދިވެސް ޝައިޚް ވިދާޅުވީ މީހަކު މަރުވީމާ ވަކި ދުވަސްތަކެއް ވަންދެން މަރުވި މީހާ ގެ ގޭގައި ތައުޒިޔާގެ ގޮތުގައި ބައްދަލުވުންތައް ބާއްވައި ފާޑުފާޑުގެ ކަންތައް ނުކުރުމަށެވެ. އަދި މިއީ ބިދުޢައެއް ކަމަށެވެ.\n7- ޝައިޚް ބިން ބާޒް:\nމި މައްސަލާގައި ޝައިޚް ބިން ބާޒް ވިދާޅުވެފައި އޮތީ މިއީ ކުރަން ވާ ކަމެއް ކަމަށް، ދަލީލުކޮށް ދޭ ދަލީލެއް ނެތް ކަމަށެވެ. މަޖްމޫޢް ފަތާވާ ވަ މަޤާލާތު މުތަނައްވިޢާ ގެ9ވަނަ ބައި، ޞަފްޙާ 321 ގައި ވިދާޅުވެފައި ވަނީ ''ޤުރުއާން ކިޔަވާފައި ނުވަތަ ނަމާދު ކޮށްފައި އޭގެ ޘަވާބު، ދިރި ހުރި މީހަކަށް ވިޔަސް އަދި މަރުވެފައި ވާ މީހަކަށް ވިޔަސް، ހަދިޔާ ކުރުމަކީ، ޝަރުޢުގައި ވާ ކަމެއް ކަމަށް ދަލީލުކޮށް ދޭ ދަލީލެއް ނެތެވެ. ޝަރުޢުގައި ތިބާ އަށް އޭނާއަށް ހެޔޮ ދުޢާކޮށް، އޭނާއަށްޓަކާ ޞަދަޤާތް ދިނުން އޮވެއެވެ. އަދި އޭނާއަކީ ޙައްޖު ނުވެވޭހާ މުސްކުޅިއެއް ނަމަ އޭނާގެ ފަރާތުން ޙައްޖުވެ ނުވަތަ ޢުމްރާ ވެވިދާނެއެވެ. ''\nމި ހިސާބުން އަހަރެމެންނަށް އެގޭ އެއްޗަކީ، މައްޔިތާއަށް ޘަވާބު ލެއްވުން އެދި ޤުރުއާން ކިޔަވާފައި، ކިޔެވުމުގެ ޘަވާބު ހަދިޔާ ކުރުމަކީ، ޒަމާނުއްސުރެ ވެސް ޢިލްމުވެރިންގެ އަރިއަހުގައި ޚިލާފު އުފެދިފައިވާ މައްސަލައެއް ކަމެކެވެ. ޤުރުއާން ކިޔެވުމުން އޭގެ ހެޔޮ އަސަރު މައްޔިތާއަށް ފޯރާނެ ކަމަށް ބައެއް ޢިލްމުވެރިން ވިދާޅުވާ އިރު އަނެއް ބައި ޢިލްމުވެރިން ވިދާޅުވެފައި އެ ވަނީ، އެއީ ކުރަން ވާ ކަމެއް ކަމަށް، އަދި ފައިދާއެއް އޮތް ކަމެއް ކަމަށް، އޮތް ދަލީލެއް ނެތް ކަމަށެވެ.\nކޮންމެ އަކަސް، އިތުބާރު ހުރި، މި އުއްމަތުގެ ބޮޑެތި ޢިލްމުވެރިން ތަކެއް، ޤުރުއާން ކިޔަވާފައި އޭގެ ޘަވާބު ހަދިޔާ ކުރެވިދާނެ ކަމަށް ވިދާޅު އެބަ ވެއެވެ. އެ ބޭފުޅުން އެ ކަމަށް ކުރައްވާ ޤިޔާސްތަކަކާއި، ހުއްޖަތްތަކެއްވެސް އެބަ ހުއްޓެވެ.\nވީމާ ޢިލްމުވެރިންގެ މި ރައުޔު ނަގައިގެން ހެޔޮ ނިޔަތަކާ އެކު މައްޔިތާއަށްޓަކާ ޤުރުއާން ކިޔަވައިފި ނަމަ، އެއީ އިރާދަ ކުރެއްވިއްޔާ މައްޔިތާއަށް ފައިދާ ކުރާނެ ކަމެކެވެ. ނަމަވެސް ރަށުތެރޭގައި ލާރިއަށް ޤުރުއާން ކިޔަވާ ދޭ މީސްމީހުން ގެއަށް ގެނެސް ސައި ދީ، ކޮންމެ މީހަކަށް އުޖޫރަ ދީ ކިޔެއްވުން އެއްވެސް ގޮތަކަށް ހުއްދަ ނުވާނެއެވެ. އަދި މިއީ މައްޔިތާއަށް މަންފާ ކުރާނެ ކަމެއް ނޫނެވެ. ކިއެއްތަ މިއީ މަނާ ކަމެއް ކަމަށް، ހުރިހާ ޢިލްމުވެރިން ވެސް އެއްބަސްވެލައްވާ ކަމެކެވެ.\nއަހަރެމެންގެ ތެރެއިން މީހެއްގެ މަންމައެއް ބައްޕައެއް ނިޔާވީމާ، މީހުންތަކެއް އެއްކޮށް ބޮޑު އިޙްތިފާލުތަކެއް ހަދައި ޤުރުއާން ކިޔެވުމުގެ ބަދަލުގައި، އެކަނި ކޮޓަރިއަށް ވަދެ ނުވަތަ މިސްކިތަށް އަރައި ހުރެ ތެދު ނިޔަތަކާ އެކު ނިކަން އިޚްލާޞްތެރި ކަމާއި އެކު ކިޔަވާ ދުޢާކޮށް ، އެ ކަމުގެ ޘަވާބު މަރުވެފައިވާ މަންމަ ނުވަތަ ބައްޕައަށް ހަދިޔާ ކުރަން ނިޔަތް ގަތުން މާ ރަނގަޅެވެ.\nމި ގޮތަށް ޤުރުއާން ކިޔަވާ އިރު، އަހަރެން ހާ ހިތް ނިޔަތް ޚާލިޞް ވާނީ ކާކުހެއްޔެވެ؟ އަހަރެންނަށް ވުރެ ބޮޑަށް އެ މީހުންނަށް ހެޔޮ އެދޭނީ ކާކުހެއްޔެވެ؟ ވީމާ ޤުރުއާން ކިޔަވަން އަހަރެންނަށް ވުރެ އައުލާކަން ބޮޑީ ކާކުހެއްޔެވެ؟ މުހިއްމީ ކޮންމެހެން ގިނަ ބަޔަކު އެއްފަހަރާ އެއްވެ ކޮންމެ މީހަކު ފޮތެއް ކިޔަވާލުމެއް ނޫނެވެ. އެންމެ މީހަކު އިޚްލާޞްތެރި ކަމާއެކު ކިޔެވުންވެސް މާ ރަނގަޅު ވާނެއެވެ.


SunOnline: Badhalu dheynjehey kamah GMIZL ge veriaku committee gai vidhaalhuvejje\ndate_range ބުރާސްފަތި 01 އޮކްޓޯބަރ 2020\nބަދަލު ދޭންޖެހޭކަމަށް ޖީއެމްއައިޒެޑްއެލްގެ ވެރިއަކު ކޮމިޓީގައި ވިދާޅުވެއްޖެ\nމުހައްމަދު މުޒައްޔިން ނާޒިމް 05 Dec 2019, 22:15\nޑީއެމްޑީ ޝާތިރު (ކ): އޭނާ ވިދާޅުވީ، ޕާކްވަން ކުންފުންޏަށް ބަދަލު ދޭން ޖެހޭ ކަމަށް --- ސަން ފޮޓޯ/ މުޒައްޔިން ނާޒިމް\nތިލަފުށީ ފަޅުގައި ވެރިޔަކު ނެތި އޮތް ދަގަނޑު ބޯޓު ނަގައި ނައްތާލުމަށް ހަވާލުކުރި ޕާކްވަން އިންވެސްޓްމަންޓަށް ބަދަލު ދޭންޖެހޭކަމަށް ރައްޔިތުންގެ މަޖިލީހުގެ ސަރުކާރު ކުންފުނިތަކާ ބެހޭ ކޮމިޓީގައި ގްރޭޓާ މާލެ އިންޑަސްޓްރިއަލް ޒޯން ލިމިޓެޑް (ޖީއެމްއައިޒެޑްއެލް)ގެ ޑެޕިއުޓީ މެނޭޖިން ޑިރެކްޓަރު ޝާތިރު އަބްދުއްރަހްމާން ވިދާޅުވެއްޖެއެވެ.\nމައްސަލަ ބޮޑުވެފައިވާ، ތިލަފުށީ ފަޅުގައި އަޅާފައި އޮތް "އެމްވީ ސީހޯމް ސަފަޔާ" ބޯޓާ ބެހޭގޮތުން މަޖިލިސް ކޮމިޓީގައި ވާހަކަދައްކަވަމުން ތިލަފުށީގެ އިހްތިސާސް އޮންނަ ޖީއެމްއައިޒެޑްއެލްގެ ޑީއެމްޑީ ޝާތިރު މިހެން ވިދާޅުވުމުން ކޮމިޓީގެ މެމްބަރުންނަށް ލިބުނީ ހައިރާންކަމެކެވެ.\nމި ބޯޓު ނެގުމަށް ޖީއެމްއައިޒެޑްއެލުން ޕާކްވަން ކިޔާ ކުންފުންޏަކަށް ހަވާލުކުރުމުން، ފުލުހުން ވަނީ ކ. ގުރައިދޫ ކޯޓުން ނެރުނު އަމުރެއްގެ ދަށުން އެ މަސައްކަތް ހުއްޓުވާފައެވެ. މިކަމާ ގުޅިގެން ޕާކްވަން ކުންފުނިން ޖީއެމްއައިޒެޑްއެލްގެ އަތުން 10.9 މިލިއަން ރުފިޔާގެ ބަދަލު ހޯދުމަށް ވަނީ ދައުވާކޮށްފައެވެ.\nކޮމިޓީގައި ޝާތިރު ވިދާޅުވީ ބޯޓު ނައްތާލުމަށް 2017 ވަނަ އަހަރު ސިވިލް ކޯޓުން ނެރުނު އަމުރުގައި ބުނެފައި ނުވާކަމަށާއި އެކަން ކުރުމަށް ބަޔަކާ ހަވާލުކުރެވޭނެކަމަށްވެސް ގަބޫލު ނުކުރައްވާ ކަމަށެވެ. އެހެންކަމުން އެ މައްސަލައިގައި ޕާކްވަންއަށް ބަދަލު ދޭންޖެހޭނެކަމަށް އޭނާ ވިދާޅުވިއެވެ.\n"ކޯޓުގައި އޮންނަ މައްސަލައެއެއްގައި ހުކުމެއް ނާންނަނީސް އެއަށް ވަނީ ކިހިނެއްކަމެއް އެއަށް ވާނީ ސާފުކޮށް ދެންނެވުމަކީ، އުދަނގޫ ކަމެއް. އެހެން ނަމަވެސް އަޅުގަނޑު ދެކޭ ގޮތުގައި، ބަދަލު ދޭންޖެހޭނެ ހަމަ،" ޑީއެމްޑީ ޝާތިރު ވިދާޅުވިއެވެ.\nއޭނާ ވިދާޅުވީ ބަދަލު ދޭންޖެހޭ ސަބަބުތައް އެބަހުރިކަމަށާއި އެގޮތުން ދައުލަތުގެ މުދަލެއް އެހެން ފަރާތަކުން ދޫކޮށްލުމަކީވެސް ބަދަލު ދޭން ޖެހޭ ސަބަބެއް ކަމަށެވެ.\nއެ ވާހަކަތައް ހުއްޓުވުމަށްފަހު ކޮމިޓީގެ މުގައްރިރު އަދި ހުޅުދޫ ދާއިރާގެ މެމްބަރު އިލްޔާސް ލަބީބު ވިދާޅުވީ ޝާތިރު ދައްކަވަމުން ގެންދަވަނީ "ވަރަށް ނުރައްކާތެރި ވާހަކަ"ތަކެއް ކަމަށެވެ.\n"ކޯޓަށް ބަޔަކު މި ދަނީ ކުންފުނީގެ މައްޗަށް ބަދަލު [ހޯދުމަށް]. އަނެއްކޮޅުން ދައުވާ ރައްދުވާ ފަރާތުގެ ދެވަނައަށް އެންމެ އިސްފަރާތުން މި ބުނަނީ އާންއެކޭ ދޭންޖެހޭނެއޭ. އެއްބަސްވަނީ. އަޅުގަނޑަކަށް ދައުލަތުގެ ކުންފުންޏަކަށް އެއްބަސްވާކަށް ފުރުސަތު ދީގެން ނީނދެވޭނެ...ޑީއެމްޑީގެ ހައިސިއްޔަތުން މިތަނުގައި ވާހަކަދައްކަން ޖެހޭނީ،" އިލްޔާސް ވިދާޅުވިއެވެ.\nނަމަވެސް ޑީއެމްޑީ ޝާތިރު ވިދާޅުވީ ކޮމިޓީގައި އޭނާ ވާހަކަދައްކަވަމުން ދަނީ ތެދު ބަހުން ކަމަށާއި އަދި ހިއްސާކުރަމުން ދަނީ އޭނާއަށް ފެންނަގޮތް ކަމަށެވެ.\nދޭން ޖެހޭނެ ބަދަލެއް ނޯންނާނެ، ފުލުހުން ކުރީ ގޯސްކޮށް: އެމްޑީ\nއެމްޑީ އިބޫ ކޮމިޓީގައި ވާހަކަ ދައްކަވަނީ: އޭނާ ވިދާޅުވަނީ ފުލުހުން ގޯސް ހެއްދެވީ ކަމަށް --- ސަން ފޮޓޯ/ މުޒައްޔިން ނާޒިމް\nބަދަލު ދޭންޖެހޭނެކަމަށް ޝާތިރު ވިދާޅުވި ނަމަވެސް، ކުންފުނީގެ މެނޭޖިން ޑިރެކްޓަރު އިބްރާޙިމް ރަޝީދު (މާމިގިލީ އިބޫ) ވިދާޅުވީ، އެކަމުގައި ދޭން ޖެހޭނެ ބަދަލެއް ނޯންނާނެ ކަމަށާއި ކުންފުނިން ގާނޫނާ ހިލާފު ކަމެއްވެސް ކޮށްފައި ނުވާނެކަމަށެވެ.\n"މި ކުންފުނިން ބަދަލުގެ ގޮތުގައި އެއްވެސް އެއްޗެއް ދޭންޖެހޭނެކަމަށް އަޅުގަނޑު ގަބޫލުނުކުރަން. ސަބަބު ވަރަށް ސާފު. މަސައްކަތް ހުއްޓުވީ ފުލުހުން. މަދަނީ ކޯޓުގެ ހުކުމެއް އޯވަރޫލް ކުރުމަށްޓަކައި ކ. ގުރައިދޫ ކޯޓުގެ ހުކުމެއް ކަމަށް ބުނާ ހުކުމެއްގައި [އަދި] ޝަރުތު ހަމަނުވާ ގާޒީއަކު ސޮއިނުކޮށް އޮތް ކަރުދާހެއްގެ މައްޗަށް [އަމަލުކުރީ]،" އިބޫ ވިދާޅުވިއެވެ.\nބޯޓުގެ މަސައްކަތް ފުލުހުން ހުއްޓުވީ ކޯޓު އަމުރު ލިބުމުގެ ކުރިންކަމަށް އޭނާ ތުހުމަތުކުރެއްވިއެވެ. އަދި މަސައްކަތް ހުއްޓުވުމަށް ނެރުނު ހުކުމްވެސް ބާތިލުކޮށްފައި އޮތުމުން އެކަމާ ފުލުހުން އުޅުނީ ގޯސްކޮށްކަމަށް ވިދާޅުވިއެވެ.\nއެމްޑީ އިބޫ: އޭނާ ވިދާޅުވީ، ކުންފުނިން ދޭން ޖެހޭނެ ބަދަލެއް ނޯންނާނެ ކަމަށް --- ސަން ފޮޓޯ/ މުޒައްޔިން ނާޒިމް\nފުލުހުން މީގެ ކުރިން ބުނެފައިވަނީ ބޯޓު ނައްތާލުމުގެ ހުއްދަ ޖީއެމްއައިޒެޑްއެލްއަށް ނުދޭކަމަށް ފިނޭންސް މިނިސްޓްރީން އެންގި ކަމަށެވެ. ނަމަވެސް މިއަދު ކޮމިޓީގައި އިބޫ މިކަން ދޮގުކުރެއްވިއެވެ. އަދި ފުލުހުން ބޯޓުގެ މަސައްކަތް ހުއްޓުވީ ފިނޭންސް މިނިސްޓްރީން އެހެން ބުނުމުގެ ކުރިން ކަމަށާއި ކުންފުނިން ބޯޓު ނައްތާލުމުގެ މަސައްކަތް ފެށީ ފިނޭންސްގެ ހުއްދައާއެކު ކަމަށް ވިދާޅުވިއެވެ.\nކުންފުނިން ބަދަލެއް ދޭންޖެހިއްޖެނަމަ އެކަމުގެ ޒިންމާ ނަގާނަންތޯ ކިނބިދޫ ދާއިރާގެ މެމްބަރު މުހައްމަދު ނާޝިޒު ސުވާލު ކުރެއްވުމުން އިބޫ ވިދާޅުވީ އެ މައްސަލައިގައި އޭނާ އަމަލުކުރެއްވީ ގާނޫނީ ލަފަޔާއެކު ކަމަށެވެ.\nބޯޓު ނައްތާލުމުގެ ހުއްދައެއް ނުދެން: ފިނޭންސް\nޑެޕިއުޓީ މިނިސްޓަރު ފިރުޒުލް ވާހަކަ ދައްކަވަނީ: އެނާ ވިދާޅުވީ، ބޯޓު ނައްތާލުމުގެ ހުއްދަ ނުދޭ ކަމަށް --- ސަން ފޮޓޯ/ މުޒައްޔިން ނާޒިމް\nމެމްބަރުން ކުރެއްވި ސުވާލުތަކުގެ ޖަވާބު ދެއްވަމުން ފިނޭންސް މިނިސްޓްރީގެ ޑެޕިއުޓީ މިނިސްޓަރު މުހައްމަދު ފިރުޒުލް ހުސައިން ފިރާޒު ވިދާޅުވީ، ބޯޓަކީ ދައުލަތުގެ މިލްކެއް ކަމަށާއި އެއްވެސް އިރެއްގައި ބޯޓު ނައްތާލުމުގެ ހުއްދައެއް ޖީއެމްއައިޒެޑްއެލްއަށް ދީފައި ނުވާނެ ކަމަށެވެ.\n"އަޅުގަނޑުމެން ހުއްދަ ދިނީ ހުކުމް ތަންފީޒު ކުރުމަށް....ހުކުމްގައި ދައުލަތުގެ މައްޗަށް އަމުރު ކުރީ އެތަނުން އެބޯޓު ނެގުމަށް. ހުކުމްގައި ބުނެފައި ނެތް ބޯޓު ނައްތާލުމަށް" ޑެޕިއުޓީ މިނިސްޓަރު ފިރުޒުލް ވިދާޅުވިއެވެ.\nފިރުޒުލް ވިދާޅުވީ އެ މައްސަލައިގައި ޝައްކު އުފެދޭ ކަންތައްތަކެއް ހުރުމުން އެކަމާ ބެހޭ ރިޕޯޓެއް ތައްޔާރުކޮށް، ޕްރައިވަޓައިޒޭޝަން ބޯޑު (ޕީބީސީ)އާ މިހާރު ހަވާލުކޮށްފައިވާނެ ކަމަށެވެ. އަދި ޕީބީސީ އިން އެ ރިޕޯޓު އެންޓިކޮރަޕްޝަން ކޮމިޝަން (އޭސީސީ)އާ ހިއްސާކޮށްފައިވާ ކަމަށް އޭނާ ވިދާޅުވިއެވެ. ނަމަވެސް އޭގައިވާ އެއްވެސް ކަމެއް އޭނާ ހާމައެއް ނުކުރައްވައެވެ.\nމިއަދުގެ ބައްދަލުވުން ނިންމާލީ، މި މައްސަލައާ ގުޅޭގޮތުން ފިޔަވަޅެއް އަޅާނަމަ އަންނަ ހޮނިހިރު ދުވަހު އެ ފިޔަވަޅެއް ނިންމާނެކަން އިއުލާނުކޮށްފައެވެ. އަދި އެ މައްސަލައާ ގުޅޭ އިތުރު ލިޔެކުންތަކެއް ވާނަމަ އެ ފުރުސަތުވެސް ދެއްވާކަމަށް މުގައްރިރު ވިދާޅުވިއެވެ. އަދި ފިނޭސް މިނިސްޓްރީން މި މައްސަލައާ ގުޅޭގޮތުން ހެދި ރިޕޯޓު ކޮމިޓީއާ ހިއްސާކޮށްދެއްވުމަށްވެސް އޭނާ އެދިވަޑައިގެންނެވި އެވެ.\nޕާކްވަންއާއެކު ޖީއެމްއައިޒެޑްއެލްއިން މިދިޔަ އެޕްރީލް 16 ގައި ހެދި އެއްބަސްވުމުގައިވާގޮތުން 30 ދުވަހުގެ ތެރޭ އެއްބަސްވުމުގައި ހިމޭނޭ ސަރަހައްދުން ބޭރުން ބޯޓު ބޭރުކުރުމަކީ، ޕާކްވަންގެ ޒިންމާއެކެވެ. އަދި އެކަން ކުރުމަށް ނަގަންޖެހޭ ހުއްދައަކާއި ހިނގާ ހަރަދެއްގެ ޒިންމާވާނެ ފަރާތަކީވެސް ޕާކްވަންއެވެ. ނަމަވެސް ބޯޓު މިހާރު އޮތީ، ތިލަފުށީގައި އެހެން ކުންފުންޏެއްގެ ސައިޓުގައެވެ. ޖީއެމްއައިޒެޑްއެލްއިން ވަނީ އެ ކުންފުންނަށް މަސައްކަތް ނިންމިކަމަށް ބަލައި، އެކުންފުނިން ދެއްކި ޕާފޯމަންސް ގެރެންޓީވެސް އަނބުރާ ދީފައެވެ.\nގްރޭޓާ މާލެ އިންޑަސްޓްރިއަލް ޒޯން ލިމިޓެޑް\nރައްޔިތުންގެ މަޖިލިސް 2019\nސަރުކާރު ކުންފުނިތަކާ ބެހޭ ކޮމިޓީ\nފްލައިމީ އިން އިންޑިއާ އަދި ޗައިނާއަށްވެސް ދަތުރު ފަށަނީ\nފްލައިމީ އިން ޑޮމެސްޓިކް ދަތުުރުތައް ފަށައިފި\n"ނުކުރާނަމަ އުނިކުރަމާ" ގެ ނަމުގައި މީރާ އިން ކެމްޕޭނެއް


BREAKING: Raees Nasheed Isthiufaa Dhevvumah Govaalaifi - Vaguthu\nރައްޔިތުންގެ މަޖިލީހުގެ ރައީސް ކުރީގެ ރައީސް މުހައްމަދު ނަޝީދު، މަޖިލީސް ރައީސް ކަމުގެ މަޤާމުގެ ޒިންމާއާއި މަސްއޫލިއްޔަތު އަދާ ކުރުމުގެ ޤާބިލްކަންހުރި ކަމަށް ނުފެންނަ ކަމަށާއި، އެހެންކަމުން ވަގުތުން ވަގުތަށް މަޖިލީސްގެ ރައީސް ކަމުން އިސްތިއުފާ ދެއްވުމަށް ޑީއާރްޕީގެ ލީޑަރު އަދި ކާށިދޫ ދާއިރާގެ މެންބަރު އަބްދުﷲ ޖާބިރު ގޮވާލައްވައިފިއެވެ.\nޖާބިރު ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ފޮނުއްވި ސިޓީއެއްގައި ވިދާޅުވެފައި ވަނީ، ކޮވިޑް-19 އާއި ގުޅިގެން ރާއްޖޭގައި ސިއްހީ ހާއްސަ ހާލަތު އިއުލާނުކޮއްފައިވަނިކޮށް އަދި މުޅިމާލެ ފުރަބަންދުގެ ހާލަތުގައި އޮއްވާ ސަރުކާރަށް ގޮންޖައްސަވައި ރައްޔިތުންގެ މަޖްލިސްގެ އިދާރާގައި ޖަލްސާތައް ބާއްވަން\nފެށުމަކީ ރައްޔިތުންނަށް ނަމޫނާ ދައްކަވަންޖެހޭ، ރައްޔިތުންގެ މަޖިލިސް މެންބަރުން ވަރަށް ދަށުދަރަޖައިގެ އަމަލެއްގެ ތެރެއަށް ވައްޓާލުމަށް މަނިކުފާނު ހިންގެވި ޖަރީމާއެއް ކަމަށެވެ.\nއަދި މިއަދު، ސަރުކާރަށް އެންމެ ބޮޑަށް މަޖްލިސްގެ އެއްބާރުލުން ލިބެންޖެހޭ ދަނޑިވަޅުގައި، މަޖިލީސް ހިންގަވަމުން ތިޔަ ގެންދަވަނީ ސިޔާސީ އައްޑާއެއްގެ ގޮތުގައި ކަމަށް ޖާބިރުގެ ސިޓީގައި ވެއެވެ.\n"މަނިކުފާނުގެ އަމަލުތައް މިވަގުތުހުރި ގޮތުން ރައްޔިތުންގެ މަޖްލިސްގެ ރައީސް ކަމުގެ މަޤާމުގެ ޒިންމާއާއި މަސްއޫލިއްޔަތު އަދާ ކުރުމުގެ ޤާބިލްކަންހުރި ކަމަށް އަޅުގަނޑަށް ނުފެންނާތީ ވަގުތުން ވަގުތަށް ރައްޔިތުންގެ މަޖިލިސްގެ ރައީސް ކަމުން އިސްތިއުފާ ދެއްވުމަށް ގޮވާލަމެވެ". ޖާބިރު މިއަދު ރައީސް ނަޝީދަށް ފޮނުވި ސިޓީގައި ވެއެވެ.\nވަކިވަކި މެންބަރުންނަށް އަމާޒުކޮށްގެން ފުލުހުން ރެއިޑް ކުރަން އުޅޭ ކަމަށް ނަޝީދު ވިދާޅުވެއްޖެ\nމެއި 30, 2020 15:34\nމެއި 30, 2020 15:35\nޖާބިރަކީ އާންމު ގޮތެއްގައި ހަމަޖެހޭ ވާހަކަ ދައްކާ މީހެއް ނޫން. ވާލު ސޮރާއި ބޮޑާބެއާއި ގޯނިބޭ ކުޑައަލީއަކީ މީސްތަކުންގެ ތެރޭގައި އުޅުނު ނުމީހުންނަށްވިޔަސް ގިނައިން ދައްކައި އުޅުނީ ހަމަނުޖެހޭ ހޭނުޖެހޭ ވާހަކައަށްވިޔަސް ވަރަށް ބުއްދިވެރި ވާހަކަވެސް ދައްކާފައި އެބަހުރި. މިފަހަރު މިވީ މިކަހަލަ ގޮތެއް. ޖާބިރު ބުނި ނަމަވެސް ތިޔައީ ބަރާބަރު ސަތޭކައިގެ ތެދު ވާހަކައެއް. އިސްތިޢުފާ ދީފައި ގެޔަށް ދިޔުން ގައުމަށާއި ރައްޔިތުންނަށް މާ ފައިދާ ބޮޑު. މި މަނިއްޕުޅުގެ ކިބައިން މިގައުމުގެ ސަލާމަތްވުމުގެ އުންމީދުގައި ތިބި ރައްޔިތުން ވަރަށް ގިނަވެއްޖެ.\nމެއި 30, 2020 15:37\nފިރިހެނެއް ޖާބިރު މިއީ. ހިނދުކޮޅުގަ ހުންނަ މިހަކަށްވެސް ފަހުމްވާވަރަށް މިސަރުކާރުގެ ދަށުދަރަޖަ ހާމަވެގެން ގޮއްސި. ދެން ކުރާނެ ކަމެއްނެތް. ނަންވާނީ ޔާމީން.\nމެއި 30, 2020 15:43\nޢިތުރު ތިންރަށާ ދެފަޅު ބޭނުންވާ ކަމައް ބެލެވެނީ. މީނާގެ މިފަދަ ކަންކަން ހުންނަގޮތް ހުރިހާ ރައްޔިތުން ނައް އެގޭނެ.\nމެއި 30, 2020 16:14\nބުރޯ ޖާބިރު އަތުން އެމީހުން ނަގާފަހުރީ ....ވެރިމީ ހަކީ ޖާބިރު ދެންތިބީ ޖާބިރުގެ މުވައްޒަފުން ޖާބިރު ލާރިދީ ހަދާ މީހުން\nމެއި 30, 2020 15:52\nކޮންމެވެސްއެތިވަރެއް ބޭނުންވީކަމަށްވެސްވެދާނެ! ނަމަވެސް އެބުނީ ސަތޭކައިވާހަކައެއް ޖެއްސުންނުކޮށް އަވަހަށްއިސްތިއުފާދެއްވާ!!!!!\nމެއި 30, 2020 16:09\nޖާބިރުއަތުން އެމީހުނައް ދީފަހުރީ .....ކާފަބޭ ތިއުޅެނީ ހަމާގަތަ ތީވެސް ހިދުކޮޅުގެ ޕަޕަޓެއްބާ\nމެއި 30, 2020 16:00\nސަރުކާރުން ޖާބިރު ސައިޒުކުރަނީ ގުނބޯ ހައްދައިގެން ދޭ ރައްރަށާއި، އެހެނިހެން މާލީ އެހީއިން. ޖާބިރު އަކީ ގައުމީ ހީރޯއެއް\nމިކަން ކުރަންޖެހޭތާ ކިތަންމެދުވަހެއް. " ރޫހުވަނީ ތިނަދޫގަ " މީނަ ރަގަޅުވާނީ ޖަނގަލީގަ ރައީސަކަށް ބަހައްޓަން.\nމެއި 30, 2020 17:20\nވާސަރީ ވާ ޖާބެ ވެސް ހަގީގަތްހާމަކޮށްފި ކަލޯ ނަސީދޫ މިގައުމަށް ހެޔޮއެދޭ ކަމަށްވާނަމަ އަވަހަށް ބަސްއަހައިގެން އިސްތިއުފާދީ އެއީ ނަސީދަށް އާކަމެއްވެސްނޫން މިހާތަނަށް ވޯޓަކުން ލިބުނު އެއްވެސް މަގާމެއްގެ5އަހަރުގެ ދައުރު ނަސީދަށް ފުރިހަމަ ކުރެވިފައިނެތް މީހާގެ ގާބިލްކަންނެތީމައި ، ރުންކުރުވެ ބޯހަރުކަމުން ގޮތްދޫނުކުރާތީ އިސްތިއުފާ އިސްތިއުފާ...\nމެއި 30, 2020 18:14\nނަސީދު އިސްތިއުފާ ދެއްވުމަށް ބޭނުންފުޅުވަނީ ހަމައެކަނި\nއަބްދުﷲ ޖާބިރެއްނޫނެވެ މުޅި ދިވެހިގައުމު ވަނީ އެމަނިކުފާނުގެ އިސްތިއުފާއަށް ބޭނުން ވެފައެވެ އެމަނިކުފާނާ\nއެކު ކުރިއަށް ދިއުމަށް ބޮޑެތި ހުރަސްތަކެއް ނުރައްކާތެރި\nއަނދަވަޅުތަކެއް ތަރައްގީގެ މަގުގައި އޮތަތީއެވެ ނަދީދަކީ\nއަބަދުވެސް ރައްޔިތުންގެ ކުރިއަށް އަމިއްލަ އެޖެންޑާ އިސްކޮށް އަމިއްލަ ބޭނުންތަކަށް ޖާގަހޯދުމައި އަވަދިނެތި\nއުޅުއްވާ ބޭފުޅެކެވެ މިބާވަތުގެ މީހުންގެފަރާތުން ރައްޔިތުންނަށް އަބަދުވެސް ލިބޭނީ ނިކަމެތިކަމެވެ\nމެއި 30, 2020 18:57\nބޭޗާރާގެ ކޮމެންޓަކީ ސަތޭކައިގެ ކޮމެންޓެއް އެކަމަކު އެއްތަންކޮޅު ރަނގަޅު ކޮށްލަންޖެހޭ އެއީ އެކަލޭގެ ދާންވީ ގެއަކަށް ވެސް ނޫން މިޤައުމުންވެސް ގެއްލިގެން ދިއުން ރައްޔިތުން އެދެނީ. ހާދަ ބޮލަށް ފަސޭހަވިއޭ ބުރަކަށި ބިނދިގެން ގޮނޑި ދުއްވަން އިނގިރޭސި ވިލާތުގައި އުޅުނު އިރު.\nމެއި 30, 2020 19:38\nމިފަހަރު އެބުނީ ރަނގަޅު ވާހަކަ އެކެވެ.\nމެއި 30, 2020 20:32\nހަގީގަތެއް... މުސްކުޅި ބޭފުޅުން ވެސް ތިއްބަވާ މަޖުލީހެއް...\nމެއި 30, 2020 22:48\nހިބަޅިދޫ މައްސަލަ ބަލަނީ ކޮންއިރަކުންތޯ؟؟\nމެއި 31, 2020 03:07\nޖާބެއަކީ ހެޔޮވިސްނޭ ރައްޔިތުންދެކެ ލޯބިވާ ހަމަޔާއި އިންސާފަށް ލޯބިކުރާ ލީޑަރެއް ..ޖާބެ އެދޭގޮތަށް ކަން ނިންމަންޖެހޭ


Inthihaabuge Natheeja Mulhi Dhuniyein Vany Balaigenfai - Shaahid - Vaguthu\nއިންތިޚާބުގެ ނަތީޖާ މުޅި ދުނިޔެއިން ވަނީ ބަލައިގަނެފައި - ޝާހިދު\nރިޔާސީ އިންތިޚާބުގެ ނަތީޖާ މުޅި ދުނިޔެއިން ވަނީ ބަލައިގަނެފައި ކަމަށް ރައްޔިތުންގެ މަޖިލީހުގެ ހެންވޭރު އުތުރު ދާއިރާގެ މެމްބަރު އަބުދުﷲ ޝާހިދު ވިދާޅުވެއްޖެއެވެ.\nރޭ "ރާއްޖެޓީވީ" ގެ ފަލަ ސުރުހީ ޕްރޮގްރާމުގައި ޝާހިދު ވިދާޅުވީ ރައީސް ޔާމީން އެހުންނެވީ އަމިއްލަފުޅަށް ޖެއްސެވި މަޅިއެއްގައި ތާށިވެފައި ކަމަށާއި ރިޔާސީ އިންތިޚާބުގެ ވޯޓުގެ ނަތީޖާ ގަބޫލުކުރައްވައި ބަލި ގަބޫލުކުރެއްވުމަށްފަހު، މަގު މައްޗަށް މީހުން އެއްކޮށް މުޒާހަރާ ކުރުމަށް ގޮވާލުމަކީ ލަދުވެތިކަމެއް ކަމަށެވެ.\n"މިއަދު ދިވެހި ރައްޔިތުންގެ އަޑު މިހާރުވަނީ އިއްވާފައިވާ، ރައްޔިތުންގެ ނިންމުމަށް އިހުތިރާމް ކުރުމަކީ އެންމެންގެ ޒިންމާއެއް, އިންތިޚާބުގެ ނަތީޖާގެ ސައްހަ ކަމާމެދު ސުވާލު އުފައްދާ މުޒާހަރާ ކުރަން ނުކުންނެވީ ރައީސް ޔާމީން އަމިއްލަފުޅަށް ޖެއްސެވި މަޅިއެއްގައި އެމަނިކުފާނު ތާށިވެގެން" އޭނަ ވިދާޅުވިއެވެ.\nޝާހިދު ވިދާޅުވީ އިންތިޚާބުގެ ނަތީޖާ އޮޅުވާލަން މަސައްކަތް ކުރި ނަމަވެސް އެކަން ކާމިޔާބު ނުވާނެ ކަމަށެވެ. ރައީސް ޔާމީން އިސްވެ ހުންނަވައިގެން މުޒާހަރާއަށް ގޮވާލުމަކީ ވަރަށް ހުތުރު އަމަލެއްކަމަށާއި ރިޔާސީ އިންތިޚާބުގެ ނަތީޖާ މުޅި ދުނިޔެއިންނާއި، ރާއްޖޭގެ ހުރިހާ ރައްޔިތުން ބަލައިގަނެފައިވާ ކަމަށް އޭނާ ވިދާޅުވިއެވެ.\n"ރައީސް ޔާމީނަށް ނޫނެކޭ ބުނެ ރައްޔިތުންގެ ބަސް އިއްވުމުން ސަރުކާރުގެ ހުރިހާ މުއައްސަސާއެއް ޑިމޮކްރަސީގެ ރީތި ނަމޫނާ ދައްކައިފި، ގައުމުގެ ސަލާމަތީ ބާރާއި، ސަލާމަތީ ޚިދުމަތްތަކުން އިންތިޚާބީ ރައީސްގެ އަރިހަށް ޒިޔާރަތްކޮށް އެމަނިކުފާނު ވެރިކަމާއި ހަވާލުވެވަޑައިގަތުމަށް ކަންކަން ތަރުތީބު ކުރައްވަމުން ގެންދަވާ ތަން އެބަ ފެނޭ" ޝާހިދު ވިދާޅުވިއެވެ.\nޝާހިދު އިތުރަށް ވިދާޅުވީ ހުދު ސަރުކާރުގެ ވަޒީރުން މިވެރިކަން ބަދަލުކުރުމަށް އެއްބާރުލުން ދެއްވަމުން ގެންދަވާތަން ފެނިއްޖެ ކަމަށާއި މިފަދަ މަންޒަރުތަކުން ދޭހަ ކޮށްދެނީ ޑިމޮކްރަޓިކް ނިޒާމް ހިންގުމަށް ރާއްޖޭގެ ރައްޔިތުން ބޭނުންވާ މިންވަރު ކަމަށެވެ.\n"ކިތަންމެ ވަރަށް ގަޑުބަޑު ކުރުމަށް މަސައްކަތް ކުރި ނަމަވެސް ރައްޔިތުން އެކަމަށް ފުރުސަތު ނުދޭނެ ރައްޔިތުން ބޭނުންވަނީ އޮމާންކަމާއެކު މިދައުލަތުގެ ކަންތައް ކުރިއަށް ގެންދަން ، ރައްޔިތުން ހަލަބޮލި ކަމެއް ބޭނުންނުވާނެ, މިއަދު ރައްޔިތުން ގަބޫލުކުރީ ކޯލިޝަންގެ މެނިފެސްޓޯއާއި، ކޯލިޝަންގެ ބަސް" ޝާހިދު ވިދާޅުވިއެވެ.\nއޮކްޓޯބަރ 4, 2018 11:27\nރައްޔިތުން އަޑު އިއްވީ ވައްކަން ކޮށްގެން ކަލޯ...ފަޅާ އަރުވާލާނަން.\nއޮކްޓޯބަރ 4, 2018 11:32\nޕިންކް ކުލައިގެ ކުދީންގެ ބެލުމުގެ ދަށުން ކެންޑިޑޭޓުންގެ މަންދޫބުންގެ ހާޒިރުގައި ވޯޓްލައި އަދި ވޯޓްލާ މަރުކަޒުގައި ޕިންކް ކުދީން ވޯޓް ގުނައި އެމީހުން ނަތީޖާ ކަށަވަރުކޮށް ދެފާތުގެ މީހުންލައްވާ ސޮއިކުރުވައި ނެރެފައިވާ ނަތީޖާ އެއް ދެން ވޯޓް އޮޅުވާލީއޭ ކިޔާނެ ޖާގައެއް ނެތް. ކުރަން އުޅުނު އެއްކަމެއް ނުކުރެވޭނެ މިވޯޓިން ނިޒާމުގައި އެހެންވެ މިނިޒާމު އަހަރެމެން ތަޢާރަފް ކުރީ،\nއޮކްޓޯބަރ 4, 2018 11:42\nމުޅި ދުޔެ އެއްބަސްވިޔަސް ޙަރާމް ކަމެއް ޙަލާލުވާނެ އެއްވެސް ގޮތެއް އޮންނާނެތަ؟\nއޮކްޓޯބަރ 4, 2018 11:54\nޝާހިދުއަށް އިންތިޚާބުގެ ނަތީޖާއާމެދު ޝައްކުއުފެދެނީތޯ އަހާލަންބޭނުންވޭ! ބަލަ ޔާމީނުވެސް ހުންނެވީ ނަތީޖާ ބަބޫޅުކުރައްގެން ޝާހިދުއަށް އޮޅިވަޑައިގެ ތިޔައުޅުއްވަނީ އަނއްކާ\nއޮކްޓޯބަރ 4, 2018 12:30\nދުނިޔެއިން ބޭރުން ބަލައެއްނުގަނޭތަ\nއޮކްޓޯބަރ 4, 2018 13:00\nދުނިޔެއިން އިންތިޚާބުގެ ނަތީޖާ ބަލައިގަންނަނީ އެމެން ވޯޓް ކަރުދާސް ތައް ގުނިތޭ ނޫން ނުގުނާ ދޯ ދެން އެމެން އިންތިޚާބު ބަލައިގަތޭ ތަމެން ބުނި ނަމަވެސް އެއީ ބުއްދީގެ ހަމަ ތަކުން ކޮރަޕްޝަން ހުއްޓުވުމާއި މަނާކުރުމާއި ބެހޭ ގާނޫނުގެ 14 ވަނަ މާއްދާގައިވާ ކުށް ހޮވުނު ކެންޑިޑޭޓް ކޮށްފައިވާ ކަމަށް ތަމެންނަށް ނޭގެއޭ މަމެން ބުނަން ނެތީމު ދޯ.\nއޮކްޓޯބަރ 4, 2018 13:06\nމުޅި ދުނިޔެއިން ބަލައިގަތީ ކަންހިންގާފަ އޮތީ ގަދަބާރުތައް ބައިވެރިވެގެން އެމީހުން ބޭނުންވާ ނަތީޖާ. އެހެންވީމަ ބޭންކޫ ތަކުގެ ތެރޭން ހިންގާފަ ހުރި މުއާމަލާތްތައް އެމީހުން ހިމާޔަތް ކުރާނެ އެލީކުވިޔަކަނުދޭނެ. މީ ލައްކަ ވާހަކަ\nނަތީޖާ ރައީސް ޔާމީން ވެސް ވަނީ ބަލަިގެނ ބަލި ގަބޫލު ކުރައްވާފަ. ނަމަވެސ މަސްއަލަ އުޅޭ ކަމުގަ ވާނަމަ ތަހުގީގު ކުރަންޖެހޭ. އެމެރިކާގަ އެންމެ ފަހުން ބޭއްވި އިނތިހާބު ވެސް ހިލަރީ ވަނީ ބަލި ގަބޫލު ކޮއްފަ. ނަމަވެސް ދަނީ މިހާރުވެސް ތަހުގީގު ކުރަމުން އެފް.ބީ.އައި އަދި ކޮންގުރެސް އިން ވެސް. ވީމަ މިކަމުގަ ތެޅިފޮޅޭކަށް ނުޖެހޭ. ތިވަރައް ޝާހިދުމެން ތިތެޅި ފޮޅެނީ ގޯހެއް އުޅޭތީ ކަމަށް ލަފާކުރެވިދާނެ.\nއަހަންނަކީވެސް ދިވެހިރާއްޖޭގެ ރައްޔިތެއް މަށެއވެސް ނަތީޖާ ގަބޫލެއްނުކުރަން\nއޮކްޓޯބަރ 4, 2018 13:22\nމުޅި ދުނިޔެއިން ބަލައިގަތީމަ އެރަނގަޅުވީތަ؟ މުޅި ދުނިޔެއިން ބަލައިގަތަސް ނުބައެއް އޮތިއްޔާ ހަމަ ނުބައިވާނެ!\nއޮކްޓޯބަރ 4, 2018 13:36\nއޮކްޓޯބަރ 4, 2018 13:45\nދުނިޔެ އިނގެނީ މި ޝާހިދުއަށް އެކަނި. ކޮބާ ރާއްޖެ ހިފަން އިންޑިއާއަށް ގޮވާލީމާ އެމީހުން ޝާހިދު ކައިރީ ބުނީ ކީކޭތަ؟\nއޮކްޓޯބަރ 4, 2018 14:36\nނަތީޖާބަލައިގަތީމައިންތިހާބީރައީސްއާއި ވެރިކަންްހަވާލުކުރުމުގެމަސައްކަތް މުޅިދައުލަތުންވެސް އަމާންކަމާސުލްހަވެރިކަމާއެކު ކުރައްވަމުން އެގެންދަވަނީ. ޢެހެނަސް އިންތިހާބުގެ އެއްވެސް ޝަކުވާއެއް މައްސަލަ އެއް ނުބަލަން އޮތް ހުއްޖަތެއްނޫން ސަރުކާރު ބަދަލުކުރުމުގެ މަރުހަލާތަައްކުރިއަށްގެންދިމަކީ. ރައީސްޔާމީން ތިޔަވެރިކަމުގަ 30 އަހަރު ބަގުޑިބައްދާކަށް ނޫޅުއްވާ. އެމަނިކުފާނަކީ އެހާޑީގްރޭޑް ބޭފުޅެއްނޫން. ޝާހިދުކަހަލަ ގުއިރޯނުގަ ޖެހިވަޑައިގެންއުޅުއްވާ ބޭފުޅެއްނޫން ޔާމީންއަކީ .\nއޮކްޓޯބަރ 4, 2018 15:33\nމިދައްކާ ވާހަކަޔައް ޖަވާބުނުދީ މުޅިން އެހެންވާހަކަޔެއް ތިކިޔަނީ. ކާކުހޭ ހެންދުނުގުޅާފަ ކަލޭވެސް ތިހިރީ މިވެނިވޯޓުތަކަކައް މިހެންހަދާފަ އެއްނޫންހޭ ބުނީ، ކޮންކަމަކާހޭ ހާސްނުވާންވީ، ކާކުހޭ ސަރީފް ސަރކިޔައިގެން އެގުޅީ، ސަރީފް ސަރ ނުބުނަންވީ ކާކުގެ ވާހަކައެއްހޭ އެހެންނޫނީ ސިޓީ އުރަ މަސައްލިބުނީ ސަރީފް ސަރ އަތުންނޭ މަވެސް ފަޅާ އަރުވާލާނަމޭ، ކާކުގެ ވާހަކަޔެއްހޭ ނުދައްކަންވީ، މޑޕ އިން ގުޅީމަ ކޮންކަމެއްހޭ ސާފުކޮއްދެންވީ، އަކްރަމްގެ ފޯނުކޯލެއް ނުލިބިގެން ލަސްވެގެން އުޅެނީ ކާކުހޭ، މިވާހަޔައް ސާހިދޫ ޖަވާބެއްދީބަލަ. ހައްތަހާވެސް ތިކިޔަނީ އެންމެން އޮތީ ނަތީޖާ ޖަބޫލު ކޮއްފައޭ. ނަތީޖާ ގަބޫލުކުރާނެތާ ވާނުވާ އޭރު ނޭގުނީމަ.\nއޮކްޓޯބަރ 4, 2018 16:41\nމުޅިދުނިޔެއިން ބަލައިގަތުމަކީ އެކަން ރަނގަޅުކަމަށް ބަލަންޖެހޭ ކަމެއްނޫން. މޮޔަފުޅުވީތޯ.\nއޮކްޓޯބަރ 4, 2018 23:57\nދެން އަޅެ ތިހާވަރަށް ނުތެޅެބަލަ...އަޅެ..ޝައްކު ޔަގީނަށް ވެދާނެއޭ! މިމީހުންނާއި މިމީހުންގެ އަނގަ. ބޮޑު ޝުކުރެއް އެމްޑީޕީ ޗެއަރ ހަސަން ލަތީފް


LIVE: "Huttuvun" evvun emme fahun huttuvaifi\n"ހުއްޓުވަން" އެއްވުން އެންމެފަހުން ހުއްޓުވައިފި\nއެއްވުމަކީ "ހުއްޓުވަން" ބޭއްވި އެއްވުމެއް\nއެއްވުން ގިނަ ބަޔަކު ވަނީ ހައްޔަރުކޮށްފަ\nއެއްވުން ހުއްޓުވީ ފުލުހުންނާއި ސިފައިން\nއިދިކޮޅު ޕާޓީތަކުން އިންތިޒާމްކޮށްގެން "ހުއްޓުވަން" ނަމުގައި މިރޭ ކުރިއަށް ގެންދިޔަ އެއްވުން އެންމެފަހުން ފުލުހުން ހުއްޓުވައިފި އެވެ. މިރޭ އެއްވުން ފެށީ 8:30 ގައި ޗާންދަނީ މަގާއި މަޖީދީ މަގު ގުޅޭ ސަރަހައްދުންނެވެ. އެއްވުން ފެށުމުގެ ކުރިން ފުލުހުން ވަނީ އިންޒާރުދީ އެއްވުން ރޫޅާލާނެ ކަމަށް ބުނެފަ އެވެ. އެއްވުމަށް އެއްވެސް ފުރުސަތެއް ނެތް ކަމަށް ބުނެފަ އެވެ.\nއެއްވުން ރަނގަޅަށް ނުފެށެނީސް ވެސް ގިނަ ބަޔަކު އެ ސަރަހައްދުން ހައްޔަރުކުރި އެވެ. އޭގެ ތެރޭގައި ރާއްޖެޓީވީގެ ދެ ނޫސްވެރިން ކަމަށްވާ މުހައްމަދު ފަޒީންނާއި މުހައްމަދު ވިޝާމް ހިމެނެ އެވެ. އެ ދެ ނޫސްވެރިން ހައްޔަރުކުރީ ކޯޓު އަމުރެއްގެ ދަށުންނެވެ. އޭގެފަހުން ރާއްޖެޓީވީ ޕްރޮގްރާމް ހެޑް އާމިރު ސަލީމް ވެސް ވަނީ ކޯޓު އަމުރެއްގެ ދަށުން ހައްޔަރުކޮށްފަ އެވެ.\nބައެއް ރައްޔިތުންގެ މަޖިލީހުގެ މެންބަރުން ވެސް ބައިވެރިވަޑައިގަތް އެ އެއްވުން ކުރިއަށް ގެންދަން އެއްވެސް ފުރުސަތެއް ފުލުހުން ނުދީ އިންޒާރުތައް ދިނެވެ. އެ ސަރަހައްދުގައި އެސްއޯ ފުލުހުން ހަރަކާތްތެރިވީ މޫނު ވެސް ނިވާކޮށްގެންނެވެ.\nއެއްވުމުގެ ބައިވެރިން ފަހުން މިސްރާބު ޖެހީ ޖުމްހޫރީ މައިދާނަށެވެ. އެ ސަރަހައްދަށް އެއްވާން ބައިވެރިން ދިޔައީ އެމްޑީޕީގެ ޕީޖީ ލީޑަރު އިބްރާހިމް މުހައްމަދު ސޯލިހު، އިބޫގެ ލީޑަޝިޕްގެ ދަށުންނެވެ. އެ ސަރަހައްދަށް އެއްވުމުގެ ބައިވެރިން ދިޔުމުން އެއީ ގްރީން ޒޯނަކަށްވާތީ ސިފައިން ސަރަހައްދު ބަންދުކޮށް އެއްވުމުގެ ބައިވެރިން ފަހަތަށް ޖެއްސި އެވެ.\nއެ ސަރަހައްދުން ރައްޔިތުންގެ މަޖިލީހުގެ ދެ މެންބަރުން ކަމަށްވާ މުހައްމަދު ހުސެއިންނާއި އަލީ އާޒިމް ހައްޔަރުކުރި އެވެ.\nއެއްވުމުގެ ބައިވެރިންނަށް ކުރިއަށް ނުދެވޭ ގޮތަށް ފުލުހުން ފަހަތަށް ޖައްސަމުން ތިން ފަހަރަކަށް ކަރުނަ ގޭސް ޖަހާފައިވެ އެވެ. މިއީ އެކެއް ފެބުރުއަރީއަށްފަހު ކަރުނަ ގޭސް ޖެހި ފުރަތަމަ އެއްވުމެވެ. އެކި ފަހަރު މަތިން ކަރުނަ ގޭސް ޖެހުމުން ވެސް އެއްވުމުގެ ބައިވެރިން އެ ސަރަހައްދު ދޫކޮށް ނުދެ އެވެ. އެ ސަރަހައްދުން ވަރަށް ގިނަ އަދަދެއްގެ މީހުން ހައްޔަރުކުރި އެވެ. އަދި ހަމަނުޖެހުން ވެސް ހިނގާފައިވެ އެވެ.\nމެންބަރު މުހައްމަދު އަމީތު ހައްޔަރުކުރަން ފުލުހުން އުޅުމުން އަމީތު ގައިގާ ބައްދައިގެން އޭނާ ގެންދިޔައީ އެއްވުމުގެ ބައިވެރިން ހިފެހެއްޓި އެވެ. އަދި ފުލުހުންނާ ދިމާލަށް ފެން ފުޅި އުކި އެވެ. ފުލުހުން ބުނެފައިވާ ގޮތުގައި މިރޭ އެއްވުމުގެ ބައިވެރިޔަކު ހަމަލާދިނުމުގެ ސަބަބުން ފުލުހެއްގެ އަތަށް ވަނީ އަނިޔާވެފަ އެވެ. އެމްޑީޕީއިން ބުނެފައިވާ ގޮތުގައި ފުލުހުންގެ އަމަލުތައް ހުރި ގޮތުން އެ ޕާޓީގެ ޔޫތް ވިންގްގެ މެންބަރެއްގެ ބޯ ވަނީ ފަޅައިގެން ގޮސްފަ އެވެ. މީގެއިތުރުން ޕެޕާ ސްޕްރޭގެ އަސަރު ބައެއް މީހުންނަށްކޮށް ފަރުވާ ދޭން ޖެހުނެވެ.\nއިދިކޮޅު ދެ ލީޑަރުން ކަމަށްވާ މުހައްމަދު ނަޝީދާއި ގާސިމް އިބްރާހިމް ގެންދެވީ ތަކުރާރުކޮށް ރައްޔިތުން ގޭގައި ނުތިބެ އެއްވުމަށް ނުކުތުމަށް ގޮވާލައްވަމުންނެވެ. އަދި ސަލާމަތީ ހިދުމަތްތަކުގެ އޮފިސަރުން ތިބީ ރައްޔިތުންނާއެކު ކަމަށް ވިދާޅުވަމުންނެވެ. ނަމަވެސް ޕީޕީއެމްއިން ބުނެފައިވަނީ އެ ބޭފުޅުންނާ ގުޅޭނެ ފުލުހެއް އަދި ސިފައިންގެ ބޭފުޅެއް ނެތް ކަމަށެވެ. ސިފައިން ވެސް ވަނީ ސާބިތު ނުހިފޭ ވާހަކަތައް ނުދެއްކުމަށް އިލްތިމާސްކޮށްފަ އެވެ.\nއެކި ބާރުގެ ބޭނުންކޮށްގެން މިރޭގެ އެއްވުން އެއްކޮށް ރޫޅާލައި އެއްވުމުގެ ބައިވެރިން ހުއްޓުވިފައިވަނީ ގާތްގަނޑަކަށް 2:00 ހާއިރު އެވެ. މިހާރު އެއްވުމުގެ ބައިވެރިން އެއްވުން ނިންމާލާފައިވާއިރު އެއްވުމުގައި ބައިވެރިވި ގިނަ ބަޔަކު ވަނީ ހައްޔަރުކޮށްފަ އެވެ. ނަމަވެސް މިރޭ ހައްޔަރުކުރި މީހުންގެ އަދަދެއް އަދި ސާފެއް ނުވެ އެވެ.\n1 ފެބުރުއަރީގެ އަމުރު ކުއްލި ނުރައްކަލުގެ ހާލަތު މުޒާހަރާ\nރޭގަނޑު 10:30: ސިޔާސީ ހަރަކާތް މަނާ\nފުލުހުންޖެހި ޕެޕާ ސުޕްރޭން އަސަރުކުރި މީހަކަށް ފަރުވާދީފި\nއަމީތު އާއި އަބްޅޯ ދޫކޮށްލައިފި